Ҳўкиз ўйини ёки сохта «жиноят иши»ни уюштириш кимга ва нима учун керак бўлган?\n“Hurriyat” газетасининг 12 июнь сонида эълон қилинган “Ҳўкиз ўйини” мақоласи сизни ўйга солиши аниқ. Жамиятда сақланиб қолган ва гоҳ-гоҳида бўлса-да бўй кўрсатиб турган ушбу фирибгарлик Ички ишлар тизимида рўй бергани ажаблантирмасдан қолмайди.\nЎтган йилнинг май ойида Янгибозор туман ички ишлар бўлими жиноят қидирув бўлинмаси тезкор вакили Сарвар Султонов ва мазкур бўлим профилактика нозири Жўрабек Одамбоев Жиноят кодексининг 241-1-моддаси (жиноятни ҳисобга олишни қасддан яшириш), 209-модданинг – (мансаб сохтакорлиги) 1-қисми, 238-модданинг (ёлғон гувоҳлик бериш) 2-қисми бўйича жиноий жавобгарликка тортилди.\nТуманнинг Боғолон қишлоғи Қатли маҳалласида яшовчи Жалил Ҳожибоевнинг бир бош новвоси унга қарашли “Жасур-Жалил” боғдорчилик фермер хўжалиги даласида боғлаб қўйилган маҳал йўқолиб қолгани бунга сабаб бўлди. Тергов ҳужжатларида қайд қилинишича, С.Султонов ва Ж.Одамбоев мол ўғирланганига оид оғзаки хабарга лоқайд қарашган. Республика Жиноят кодексининг 169-моддасида баён этилган ўғирлик ҳолати юз берганига қарамасдан, уни туман ички ишлар бўлимининг махсус дафтарига қайд қилдиришмаган. Молни эгасига топиб беришни ваъда қилиш билан кифояланишган. Ҳўкиз эгаси Ж.Ҳожибоев ва унинг отаси М.Ҳожибоевни шу атрофдаги Шовот мол бозори ва Гурлан туманининг айрим қишлоқларига бошлаб боришган. Бу уринишлардан наф чиқмагач, мол эгасининг тоқати тоқ бўлиб, ҳўкизи йўқолганидан сўнг орадан роппа-роса бир ҳафта ўтгач – 2018 йилнинг 25 май куни туман ички ишлар бўлимига шахсан бориб, ариза топширган.\nУнинг бу ташрифи мазкур муассаса биносига кириш жойида юритиладиган махсус дафтарга қайд ҳам этилган. Лекин,негадир ушбу битик кейинчалик ўзгартирилган. “Ҳожибоев Жалил”дея қайд этилган ёзув устидан чизилиб, унинг ўрнига “Жонибеков Мақсуд”нинг исми-шарифи битилган. Бу ҳол Ж.Ҳожибоевнинг ички ишлар бўлимига чиндан ҳам ариза билан мурожаат қилгани, бироқ, масъуллар туманда содир этилган жиноятларни камайтириб кўрсатиш мақсадида, уни қасддан яширишганини кўрсатади.\nИзқуварлар айни мақсадда мол эгаларини қорамол ўғирланмагани, аксинча йўқолиб қолгани, кейинчалик топилгани ҳақида кўрсатма беришга ундашган. Мазкур “кўзбўямачилик” прокуратура томонидан фош этилгани ва шу иш юзасидан жиноят иши қўзғатилганидан сўнг ҳақиқат очилди. Шундай қилиб, судга тақдим этилган ҳужжатларга қараганда, Боғолон қишлоғида ҳўкиз ўғирланиши билан боғлиқ воқеа қилни қирқ ёриб текширилган. Ўғирликни ҳаспўшлашга уринган ходимларнинг қилмиши фош этилган...\nСуд “фавқулодда” ҳисобланган бу ишга анча жиддий ва синчковлик билан ёндошди. Уни кўриш жараёнида масаланинг ҳеч ким кутмаган, тамомила янги жиҳатлари очилди. Кўриб чиқилаётган ишнинг мазмун-моҳияти ва йўналишини бутунлай бошқа ўзанларга солиб юборишга туртки бўлган ҳолатлар кўринди. Чунончи, ички ишлар бўлимнинг ҳар иккала ходими ҳам судда нафақат ўзларига қўйилган айб, шунингдек, айблов билан боғлиқ барча воқеалар тафсилотини ҳам бутунлай инкор этдилар. Таажжуб. Суд ва терговга гувоҳ ҳамда холис сифатида жалб қилинган бошқа фуқаролар ҳам айнан шу йўсинда кўрсатма бердилар. Зикр этилган ҳолатларни мутлақо бошқача, ҳаттоки, аксинча мазмунда талқин этдилар. Суд ҳайъати кўп ўйинларни кўрган эди-ю, аммо ҳўкиз ўйинини кўрмаган эди.\nСуд томонларнинг важлари, далил-дастакларига танқидий нуқтаи назар билан қарашдан ташқари, кўп сонли гувоҳ ва холисларнинг кўрсатмаларига алоҳида эътибор берди. Ишонч ҳосил қилмаган ҳолларда эса масалани воқеа жойига ҳам бориб ўрганди, берилган гувоҳликларнинг ҳақиқатга нечоғли мослигини синчиклаб текширди. Зотан, суднинг моҳияти ҳам айнан тергов материаллари билан суд залида айтилганлар ўртасида тарозининг палласини тўғри ушлашдадир.\nСудда кўрсатма берган айбланувчи С.Султонов Ҳожибоевларнинг ҳўкизи йўқолгани ҳакидаги хабарни махсус профилактик тадбир юзасидан уларга қарашли фермер хўжалиги даласига борган пайтда йўл-йўлакай эшитгани, бу ҳақда унга ҳеч ким ариза билан мурожаат қилмагани, молни излаб, унинг эгаси билан на бозор, на чор-атрофдаги қишлоқларга боргани, ички ишлар бўлими биносига кираверишдаги ўтиш жойида юритиладиган дафтардаги ёзувлар қалбакилаштирилганига дахлдор эмаслиги, кейинчалик молнинг “ўғирланганлик” ҳолатини текширишда қатнашган вилоят ички ишлар бошқармаси тезкор вакили М.Саидов тушунтириш хатларини ўзи ёзиб, сўнгра имзо чектиргани, тергов органи ходимлари эса айбига иқрор бўлмаса, қамоққа олиш билан қўрқитганини баён этди. Суд айбланувчи Ж.Одамбоевнинг баёнотини ҳам тинглади. Унга кўра, тергов органи ходими унинг хизмат хонасида тинтув ўтказган, бу тадбир нима мақсадда амалга оширилаётганини маълум қилмаган. Ҳожибоевлар хонадонининг новвоси йўқолгани ҳақидаги хабарни эса тинтувдан сўнг маҳалла фуқаролар йиғини раисидан эшитган. Шу воқеадан кейин жиноят иши очилиб, тезкор вакил ва профилактика нозирини содир бўлган ўғирликни яширишда айблашган ва башарти қилмишидан тонса, ўзига нисбатан қўлланилган “гаров” эҳтиёт чорасини қамоққа олиш тарзидаги чорага ўзгартириш билан таҳдид қилишган, ҳатто бу ниятини амалга ошириш учун хонасига конвойлик хизмати ходимларини ҳам чақиртиришган. Оқибатда терговчи томонидан ёзилган тушунтириш хатларини имзолашдан бўлак иложи қолмаган.\nЖабрланувчи Ж.Ҳожибоев таъбир жоиз бўлса, судда янада шов-шувли тарзда кўрсатма берди. Унинг айтишича, ҳамма ёқда “ўғирланди”, дея овоза қилинган ўша дўнг пешонаси, думи ва оёқлари оқимтир, танаси эса қорамтир бўлган бир ярим яшар новвоси аслида ўғирланмаган, ипи ечилгани боис, номаълум томонга кетиб қолган. Мол йўқолгани ҳақида ҳеч кимга, жумладан “осойишталик посбонлари”га ҳам хабар беришмаган, ҳеч кимдан мадад сўрашмаган. Шу орада ҳўкизнинг ҳам дараги чиққан, уни бир неча чақирим наридаги Манғит канали соҳилларидан топиб келтиришган. Ушбу воқеадан сўнг орадан кўп ўтмай, туман прокуратураси ходимлари Ҳожибоевлар хонадонига келишган. Сўнгра ота-болани ушбу маҳкамага олиб кетишган ва 5-6 соат мобайнида тергов қилиб, ҳўкиз ўғирлангани ҳақида ариза ёзиш ҳамда шу иш юзасидан кўрсатма беришни алдов-авров йўли билан талаб қилишган. Ариза бор-йўғи расмиятчилик учун, ундан ҳеч ким азият чекмайди, жиноятни қайд қиламиз, холос. Сиз эса хотиржам яшайверасиз, дея ишонтиришган. Ҳўкиз эгаларининг мол ўғирланмагани, балки йўқолгани, орадан 4 кун ўтгач топиб келингани ва ҳозир уйда асралаётгани, уни бемалол бориб кўриш мумкинлиги ҳақидаги иддаоларига ҳеч ким қулоқ тутмаган. Пировардида, ички ишлар ходимларини айблаш ҳамда жиноят иши қўзғатиш учун асосий дастакка айланган машъум ариза ва тергов ходимининг айтгани бўйича ёзилган ажабтовур кўрсатма ана шу тариқа пайдо бўлган. Хонадон эгаларини кейинчалик тергов-тушунтириш ва гувоҳлик учун узоқ қишлоқ ва туман маркази орасида зир югуришга, асабларининг қақшашига олиб келган бу воқеалар бир неча ой узлуксиз давом этган. Бундан зада бўлган арзгўй-жабрланувчилар ахийри, ҳақиқатни қарор топдириш, беҳуда оворагарчилик ва асаббузарликларга чек қўйиш мақсадида, юқори маҳкамаларга мурожаат қилишган. Тергов тараф эса, “ҳўкиз ўғирлиги” билан боғлиқ ҳолатларни жиноятни “қасддан яшириш” сифатида кўриб, уни қатъият билан текшириш ва ўрганишда давом этган. Жабрланувчилар молимиз ўғирланмаган, шу боиски ички ишлар ходимларига на ёзма, на оғзаки тарзда хабар бермаганмиз, боз устига молимиз топилган, уни ўзимиз излаб, ўзимиз топганмиз. Ҳозир уйда боғлиқ турибди, дея қилган илтижолари барибир инобатга олинмаган. Аксинча, ҳар икки томонга ҳам тазйиқ ва таҳдид кучайтирилган. Машъум ариза ва баённомалар остидаги имзолар, сўроққа оид видеотасвирлар гарчи нохолис усуллар ёрдамида олинган бўлса-да, уларни дастаклашда давом этилган. Жабрланувчи Ж.Ҳожибоевнинг таъкидлашича, ота-болани ҳатто, туман ҳокимига айтиб, еридан ҳам, фермер хўжалигидан ҳам маҳрум этиш, ўзларини эса энг оғир жазога рўпара қилиш, мол-мулкини хатлаш билан қўрқитишган. Судда гувоҳ мақомида қатнашган М. Ҳожибоев ўғлининг бу кўрсатмаларини тўла тасдиқлади.\nСуд жабрдийдалар берган кўрсатмаларга инонмаслиги мумкин эди... Бироқ ушбу ишда ота-боладан ташқари яна ўндан зиёд гувоҳ ва холис, чунончи маҳалла жамоатчилик тузилмаси раҳбари ў.Ражабов, маҳалла фуқаролар йиғини раиси Р.Ҳайитбоев, туман ички ишлар бўлими ходимлари — Х.Жонибеков, Б.Собиров, Ю.Аҳмедов, Б.Йўлдошев, фуқаролар — Д.ўойибова, М.Янгибоевнинг кўрсатмалари ҳам тингланди. Уларнинг бари деярли бир хил мазмунда кўрсатма бердилар. Гувоҳ ў.Ражабов Ҳожибоев оиласининг моли ўғирлангани ҳақида тергов ходимининг зуғуми ва дағдағаси остида кўрсатма беришга мажбур бўлгани, ўзи ёзиб, имзолаган тушунтириш хатини аслида терговчининг оғзидан чиққан сўзлар асосида битгани, ўз кўргани, билгани, эшитгани хусусида айтишга ҳам, ёзишга ҳам изн беришмагани, ўзлари хоҳлаган кўрсатмани олиш учун таҳдид ва тазйиққа таянишгани, қамоқ, қийноқлар билан қўрқитишгани, оқибатда терговчининг зўравонликка қаратилган хатти-ҳаракатларидан норози бўлиб, вилоят прокуратурасига шикоят-аризаси билан мурожаат қилгани, аммо унга ҳеч ким жавоб бермагани, турли дўқ-пўписалар асосида муқаддам, тергов ходимининг айтгани бўйича ёзган ва имзолаган кўрсатмалари аслида судланувчиларга нисбатан бўҳтон эканлигини таъкидлаб, ҳақиқатдан йироқ бундай сохта далилларни эмас, суддаги гувоҳлигини инобатга олишни сўради. Судда гувоҳлик берган маҳалла фуқаролар йиғини раиси Р.Ҳайитбоев ҳам терговга берган кўрсатмаларини ўз хоҳиш-иродаси билан эмас, балки бу ишни ўйлаб топганларнинг зуғуми остида қоғозга битганини маълум қилди.\nСудда тергов органи вакиллари — Д.Давлатов, Ж.Қурбонов, М.Жуманиёзов, Д.Султонов ҳам гувоҳлик бериб, айблов тарафнинг рўй берган воқеага нисбатан қарашини сўзларида собит турган ҳолда ҳимоя қилдилар. Судга ҳавола этилган факт ва далилларнинг тўғри ва асосли эканини таъкидладилар. Уларга кўра, суриштирув жараёнида жабрланувчи ва гувоҳларнинг ҳуқуқ ва мажбуриятларига тўла риоя қилинган. Сўров жараёнлари видео тасвирларда ўзининг аниқ-равшан аксини топган, расмийлаштирилган баённомалар эса сўралаётган шахснинг кўрсатмалари асосида ёзилиб, кейин имзо қўйдирилган, унда терговга жалб этилган шахсларнинг адвокатлари ҳам қатнашган. Гувоҳлардан Д.Болтабоев, М.Ҳасанов ҳўкиз йўқолган пайтда ички ишлар ходими либосидаги бир неча киши қушхона ва унинг яқинида жойлашган фермер хўжалигига келиб, бедарак кетган мол хусусида суриштирув ўтказганини билдирдилар.\n... Суд мажлисида фикри тингланган кўпчилик гувоҳлар Ҳожибоевлар хонадонига қарашли новвос чиндан ҳам ўғирланмаганини айтишди. Бинобарин, жиноят ишига тиркалган аксарият факт ва далиллар ҳам айнан шу ҳолат — кўпчиликнинг фикрини ифодалайди. Шундай экан, ўғирланмаган мол учун кимларнидир айблаш ва жиноят иши очиш керакмиди? Бу иш худди қоронғу уйга кесак отишга ўхшайди. Натижада, беайб кишиларнинг “бурни қонашига”оз қолди. Машъум жиноят иши учун асосий дастак — ҳўкиз ўғирлиги воқеаси аслида рўй бермагани, жабрланувчи ва айбланувчилар бу иш юзасидан бирон-бир жойга арз қилиб боришмагани, айрим шахсларнинг хатти-ҳаракатлари юзасидангина норозилик билдиришгани ҳам рўй-рост юзага чиқди. Адолат тарозусини адл тортган суд эса қонун талабига мувофиқ иш тутди. Айб тасдиқланмади. Ноҳақ ва бемаврид қўзғатилган ишнинг жилла бўлмаса қурбонига айланаёзган кишилар айбсиз бўлиб чиқди. Терговда ҳам, судда ҳам бартараф этилмаган бир қатор шубҳа-гумонлар эса қонун талабига мувофиқ жабрланувчи ва судланувчилар фойдасига ҳал этилди.\nШу ўринда атоқли адиб, машҳур ёзувчимиз Абдулла Қаҳҳорнинг “Ўғри” ҳикояси ёдга тушади. Унда ҳам ола ҳўкиз йўқолиб қолади. “Йўқолмасидан илгари бормиди?” — дейди амалдор Амин. “Яхши ҳўкизмиди ё ёмон ҳўкизмиди?”\nЗотан, ушбу «жиноят иши» ҳам бошдан оёқ спектакль, ўйиндан иборат экани кундай равшан. Назаримизда, судловнинг энг катта камчилиги ҳам ана шунда. Шу муносабат билан барча иштирокчиларга битта саволимиз бор: “ҳўкиз ўйини”дан мақсад нима эди? Бу саволга Хоразм вилоят, Янгибозор тумани ҳуқуқ-тартибот тизими мутасаддилари нима деб жавоб беришар экан?\nжиноят ишлари бўйича Хива шаҳар суди раиси,\nКиритилди: 16:54 12.06.2019. Ўқилди: 1422 марта. Фикрлар сони: 0 та.


«Миллион» Ҳадича сабаб иккига ажралганми? — видео - ShouBiz.uz\nИнтервью 14:21 | 9.6.22\n«Миллион» Ҳадича сабаб иккига ажралганми? — видео\nХонанда бу саволга жавоб берди\nАввалроқ Даврон Кабулов «Миллион»дан кетганлар ҳақида фикрини билдирганди. Даврон Кабулов у учун арзийдиган ва арзимайдиган одамлар борлигини айтди. Сўзларига кўра, Умид Ҳайдаров жамоадан кетган пайти саҳнада ўзини тутишга ҳаракат қилган. Бироқ актёр саҳнада йиғлаб юборганини ва Умид Ҳайдаров бу нарсага арзишини таъкидлади.


Сирғали автомобиль бозоридаги нархлар (2016 йил 24 июль) » Ўзбекистон янгиликлари – Zamin.uz\n13:24 Тил  Ўзбекча\n25-07-2016 | 19:27\nZAMIN.UZ / Авто / 25 Июл 2016 года2 201\nСирғали автомобиль бозоридаги нархлар (2016 йил 24 июль)\nҲар галгидек, Тошкентдаги Сирғали автомобиль бозорида савдога қўйилган машиналарнинг нархлари билан таништириб боришда давом этамиз. “Carzone.uz”га асосланиб “Qalampir.uz”нинг маълум қилишича, 24 июль куни ҳаво ҳарорати анча юқори бўлишига қарамай, Сирғали автомобиль бозори одамлар билан гавжум бўлган. Сотувга асосан Ўзбекистонда ишлаб чиқарилган автомобиллар қўйилган. Ўтган бозорда автомобилларнинг нархи бироз кўтарилган бўлса, бу гал уларнинг нархи сезиларли даражада тушган. Айниқса, Lacetti, Spark ва Matiz автомобилларининг нархи пасайгани айтилмоқда. Демак, 24 июль куни Сирғали автомобиль бозорида сотувга қўйилган автомобилларнинг нархлари билан танишинг. CAPTIVA II Ишлаб чиқарилган йили – 2012-13 йилЮрган масофаси – 49 000 кмНархи – 15 500 ш.б. CAPTIVA III Ишлаб чиқарилган йили – 2013 йилЮрган масофаси – 70 000 кмНархи – 21 500 ш.б. MALIBU III Ишлаб чиқарилган йили – 2012-13 йилЮрган масофаси – 50 000 кмНархи – 19 000 ш.б. LACETTI I Ишлаб чиқарилган йили – 2012 йилЮрган масофаси – 320 000 кмНархи – 6 900 ш.б. LACETTI II Ишлаб чиқарилган йили – 2005 йилЮрган масофаси – 270 000 кмНархи – 7 000 ш.б. LACETTI II Ишлаб чиқарилган йили – 2011 йилЮрган масофаси – 115 000 кмНархи – 8 100 ш.б. NEXIA II Ишлаб чиқарилган йили – 2014 йилЮрган масофаси – 33 000 кмНархи – 7 300 ш.б. NEXIA II Ишлаб чиқарилган йили – 2015 йилЮрган масофаси – 44 000 кмНархи – 6 800 ш.б. NEXIA II Ишлаб чиқарилган йили – 2013 йилЮрган масофаси – 115 000 кмНархи – 6 200 ш.б. COBALT I евро Ишлаб чиқарилган йили – 2014 йилЮрган масофаси – 32 000 кмНархи – 8 500 ш.б. COBALT II Ишлаб чиқарилган йили – 2013 йилЮрган масофаси – 31 500 кмНархи – 7 600 ш.б. COBALT II Ишлаб чиқарилган йили – 2013 йилЮрган масофаси – 2 500 кмНархи – 8 600 ш.б. SPARK I Ишлаб чиқарилган йили – 2014 йилЮрган масофаси – 8 900 кмНархи – 6 000 ш.б. SPARK IV евро Ишлаб чиқарилган йили – 2013 йилЮрган масофаси – 51 000 кмНархи – 6 700 ш.б. SPARK II Ишлаб чиқарилган йили – 2015 йилЮрган масофаси – 17 000 кмНархи – 6 900 ш.б. MATIZ Ишлаб чиқарилган йили – 2015 йилЮрган масофаси – 64 кмНархи – 5 300 ш.б. MATIZ Ишлаб чиқарилган йили – 2015 йилЮрган масофаси – 1400 кмНархи – 5 300 ш.б. MATIZ Ишлаб чиқарилган йили – 2015 йилЮрган масофаси – 700 кмНархи – 5 300 ш.б. DAMAS Ишлаб чиқарилган йили – 2015 йилЮрган масофаси – 2300 кмНархи – 7 500 ш.б. DAMAS Ишлаб чиқарилган йили – 2012 йилЮрган масофаси – 159 000 кмНархи – 6 500 ш.б. Изоҳ: Нархлар шартли бирликда (ш.б.) берилмоқда. Aвтомобилларни юқорида кўрсатилган нарх билан олишингизга “Zamin.uz” сайти кафолат бермайди.\nЎқишни тавсия қиламиз Сирғали автомобиль бозоридаги нархлар (2016 йил 17 июль)


Масжидул Ақсо: Жума намозига бориш ўлимга тик боқиш билан баробар\nWednesday, 26 July 2017 17:14\nИсроил хукумати Ал – Ақсо масжидига киришни чеклаб қўйди...\nҚуддусдаги вазиятга шахсан Чечен Республикаси президенти Рамзан Қодиров аралашишга қарор қилди.\nЧечен ОАВ республика раҳбарининг очиқ мулоқотга доим тайёр эканлиги ва тинчлик тарафдори эканлигини билдириб сўнгра “биз мусулмонларнинг хис – туйғулари билан ўйнашга йўл қўймаймиз” деб баён этган нутқини тарқатмоқдалар.\nМуаммо юзага келишига Ислом динида учинчи ўринда турувчи муқаддас маконга кириш чегараланиши сабаб бўлди. Анъанага кўра Ал – Ақсо мажмуаси Қуддус ҳамжамияти назорати остида эди. Бу хаттоки 1967 йилда яҳудийлар ушбу мажмуа жойлашган Қуддуснинг шарқий қисмини босиб олганларида ҳам ўзгармаган эди. Мусулмонлар ва яҳудийлар ўртасидаги келишувга биноан: биринчи Йиғи девори, сўнг масжид бўлган. Яҳудийлар Масжидул Ақсога фақат сайёх сифатида киришлари мумкин бўлган, бир вақтлар полиция ушбу мақомни сақлаб қолинишини назорат қилар эди.\nФаластинликлар бошқа қуроллари йўқлиги боис пичоқлардан фойдаланадилар деб хисобланар эди, аммо ўтган хафта масжидни қўриқловчи полицияга ҳамла қилганлар яхшигина қуролланган эди. Айнан шу омил фаластинликларда бу фитна эканлиги ҳақидаги фикрлар туғилишига сабаб бўлди.\nНима бўлганда ҳам, ҳамла қилганлар икки нафар аскарни ўлдирди ва натижада ўзлари ҳам ўлдирилдилар, хукумат эса дарҳол масжидга киришни таъқиқлаб қўйди. Ўлдирилган икки аскар яҳудий ҳам, мусулмон ҳам эмас друзлардан эканлиги аниқланди.\nХафта давомида хукумат орасида қизғин тортишувлар бўлди. Умуман олганда нафақат хукумат, балки бутун дунё бўйлаб. Барча, Саудия Арабистонидан тортиб АҚШгача ким ошкора, ким эса пинхона Исроилдан мусулмонларни ғазаблантирмасликни талаб қилди. Рамзон Қодиров ҳам бунга ўз хиссасини қўшди.\nТаъкидлаб ўтиш жоизки, у сиёсий нуқтаи назардан бу ишни жуда яхши уддалади, кўпчилик халқаро сиёсий “ўйичилар” билан, жумладан, авваллари уни “Чечен бесоқоллари” мавзусида мазах қилганлар билан ҳамжиҳатликда бўлди.\nҚодиров Қуддусдаги Масжидул Ақсонинг Исроил хукумати томонидан ёпилиши фитнанинг ўзгинаси эканлигини таъкидлади.\nТабиийки, республика ҳудудида барча, Чечня муфтийсидан тортиб, маҳаллий яҳудийлар ҳамжамиятигача Қодировни қўллаб – қувватладилар, бу ўз навбатида Чечен Республикасидаги диндошларини устидан Исроиллик яҳудийлар кулишига сабаб бўлди.\nАфсуски, Чечен Республикаси раҳбарининг сўзлари Саудия Арабистони ва АҚШ президентлари сўзларидан ортиқ таъсир кўрсата олмади. Исроил хукумати жума намозига фақат ёши 50дан ошган мусулмонлар ва фақатгина металлодетекторлар орқали киритилиши ҳақида қарор қабул қилди.\nМусулмонлар ушбу қарорни огоҳлантириш сифатида қабул қилдилар: Ал – Ақсони улардан тортиб олишмоқда. Қуддус муфтийси ушбу талабларга кўнмасдан , масжидга кирмай жума намозини Эски шаҳарнинг кўчасида ўқишга чорлади. Оқибатда ибодат қилаётганларга полиция ҳужум қилди.\nЎтган жума натижалари: 4 нафар мусулмон ўлдирилди, 30- 50 нафари жароҳатланди. Қарши томонда 4 нафар жароҳатланди, ўлдирилганлар йўқ.\nБезовталанарли жойи шундаки, ўлдирилганларнинг ҳаммаси ҳам полиция билан тўқнашув натижасида ҳалок бўлган эмас. Биринчи бўлиб 17 ёшлик йигит исроиллик томонидан ўлдирилди. Муҳими, жабрланувчи қуролланган яҳудийни бирон бир харакати билан ғазаблантиргани ҳақида ҳеч қандай маълумот йўқ. Маҳаллий ОАВ қотилни “илгари фаластинликлар томонидан жабраланган” деб оқладилар.\nMore in this category: « Доҳа анти – террор қонунчилигига ўзгаришлар киритди Эрдоған: Эҳром тоғидаги харакатлар Исроилни четлаштирилишига олиб келиши мумкин »


Махсус хизматлар Интернетда ЎХҲга мойилларни овламоқда « O'zbekiston ERK Demokratik Partiyasi\n– Ўша фамилия, исм билан чиқадиган одам аслида махсус хизматдаги одам бўлади ва у билан гаплашганда Фазлиддинга вазифа берилади ва Тошкентдаги Халқлар дўстлиги майдонининг бир жойига ëки бошқа жойларга варақалар ëпиштириб чиқиш илтимос қилинади.\n– Учта моддани ҳозир олиб ташлашга мажбур бўлган. Нимагаки қараса исботлайдиган жойи умуман йўқ. Бунинг юридик бир кучи ҳам йўқ. Сабаби унга конкрет исботлар, далиллар керак. Бу қўйилган моддалар унга тўғри келмайди. Шунинг учун бунга ҳозир 244-модда 3-қисми (Диний мазмундаги материалларни қонунга хилоф равишда тайëрлаш, сақлаш, олиб кириш ëки тарқатиш) билан айб қўйган. Бу модда учун қамоқ жазоси уч йил деб кўрсатилган. Уч йилгача берса ҳам шартли равишда берса керак¸ деган ўйда Ўзбекистондаги диний айблар билан қамалаëтганлар иши юзасидан мустақил мониторинг олиб бораëтган ҳуқуқ фаоли.\n– Ҳозир асосий курашни Интернетга кўчираяпти. Шунинг учун бу идеологик провокация ва шантаж. Агар сизга кимнингдир номидан чиқиб, мана шунақа таниқли мулохифат партияси вакили ëки чет элга кетган диндорман¸ деб гаплашмоқчи бўлса¸ бундайлар билан эҳтиëт бўлишни тавсия қиламан. Авваламбор аниқлаш керак ўша одамми ë унинг номидан кимдир унинг номини қўйиб чиқаяптими. Нимагаки шунақа провокацион нарсалар жуда кўп бўлаяпти кейинги пайтларда¸ дейди Суръат Икромов.


09:00 / 05.04.2017\n1 апрель куни халқ депутатлари Каттақўрғон тумани кенгашининг навбатдан ташқари сессияси бўлиб ўтди. Бу ҳақда Самарқанд вилоят ҳокимлиги ахборот хизмати хабар бермоқда.\nСессияда вилоят ҳокими Ҳ.Оқбўтаев маъруза қилди. Таъкидландики, Каттақўрғон йирик туман сифатида вилоят иқтисодиётида ўз ўрни, салоҳиятга эга. 2016 йил якуни билан туманда саноат маҳсулотлари 8 фоизга, қишлоқ хўжалиги маҳсулотлари ишлаб чиқариш 7 фоиз ва хизматлар ҳажми 14 фоизга, чакана савдо ҳажми 16 фоизга ўсгани эътиборли. Туман деҳқонлари ўтган йил 33 минг тонна пахта ва 24,5 минг тонна ғалла етиштириб, вилоятимиз хирмонига салмоқли ҳисса қўшди.\nЛекин туманда кўплаб муммолар ҳам тўпланиб қолган. Халқ билан мулоқотнинг самарали йўлга қўйилмагани оқибатида одамларнинг туман ҳокимлиги ва бошқа идораларга ишончи йўқолган. Вилоят ва республика идораларига ариза ва шикоятлар кўпайган.\nБугунги кунда туманда рўйхатга олинган 764 та кичик бизнес субъектнинг 83 таси фаолият кўрсатмаяпти. Ишлаб турибди деб айтилаётган 681 та субъектнинг ҳам 132 таси ҳақиқатда фаолият кўрсатмаётганлиги аниқланди. Бунинг оқибатида айни пайтда туманнинг вилоят саноатидаги улуши атиги 3 фоизни ташкил этмоқда.\nТуман пахта, мева-сабзавот, узум етиштириш бўйича вилоятда етакчи ўринда туради, лекин бу маҳсулотларни қайта ишлаш, экспортбоп товарлар ишлаб чиқариш бўйича бирорта корхона мавжуд эмас. Туманда бор-йўғи 2 та хорижий сармоя иштирокидаги корхона мавжуд ва бу вилоят кўрсаткичининг 1 фоизини ҳам ташкил қилмайди.\nСессияда ташкилий масала кўрилди. Сапарали Азимов ўз аризасига мувофиқ Каттақўрғон тумани ҳокими вазифасидан озод этилди.\nВилоят ҳокими тавсиясига кўра, Ўзбекистон Экологик ҳаракати Тошкент вилояти ҳудудий бўлинмаси раҳбари лавозимида ишлаб келаётган Аззамов Худойберди Сурхонович Каттақўрғон тумани ҳокими этиб тасдиқланди.\nСуд Диана Еникеева иши бўйича чиқарилган ҳукмни ўзгаришсиз қолдирди\n19:20 / 22.05.2018


У – Пайғамбаримиз Муҳаммад (соллаллоҳу алайҳи ва саллам) нинг завжаи мутаҳҳараларидан бири. Тўлиқ исмлари Умму Ҳабиба Рамла бинти Абу Суфён Сарх ибн Ҳарб ибн Умайя ибн Абд Шамс. Рамла Қурайш қабиласининг бошлиқларидан бири Абу Суфён ибн Ҳарбнинг қизларидир.\nИслом динини қабул қилгунига қадар бутпарастликка, кейин умр йўлдошига эргашиб насронийликка эътиқод қилганлар. Ислом динини қабул қилгач, улар қурайшликлардан қочиб Эфиопия (Ҳабашистон) га кетишган. У ерда Убайдулло муртад бўлиб, яна масиҳийлик динига ўтиб олди. Убайдулло қанчалик Рамлани масиҳийлик динига даъват қилишига қарамасдан Рамла Ислом динини маҳкам ушлади ва турмуш ўртоғи билан ажрашди. Шундан сўнг у Маккага қайтиб бора олмади, чунки унинг отаси Абу Суфён мусулмонларнинг ашаддий душмани эди.\nПайғамбаримиз Муҳаммад (с.а.в.) ушбу хабарни эшитиб, бу аёлнинг эътиқодига тасаннолар айтдилар ва Рамла онамизни никоҳларига олиш учун Эфиопия подшоси Нажоший ҳузурига ўзларининг вакилларини совчи қилиб юбордилар. Ҳижрий сананинг 7 йили 628 йилгача улар турмуш қуришди. Бу никоҳ сабаб Маккадаги бутпараст Абу Суфён ва Пайғамбаримиз ораларидаги кескин муносабат нисбатан юмшади. Художўй ва ҳақгўй Рамла акаси Муавийнинг ҳукмронлиги даврида 70 ёшларида 665 йилда вафот этганлар. Улар 65 тадан ортиқ ҳадис ровийси ҳисобланадилар.


Опубликовано: 17.11.2016 17:37 | Автор: Раҳматуллоҳ Сайфуддинов ТИИ ўқитувчиси, Юнусобод тумани бош имом-хатиби, “Мирза Юсуф” жоме масжиди имом-хатиби | Печать | E-mail\n1995 йил 16 ноябрда ЮНЕСКО Бош конференциясининг 28-сессиясида Бағрикенглик тамойиллари тўғрисидаги декларация қабул қилинди. Унда ЮНЕСКО томонидан бағрикенгликка оид етмишдан зиёд халқаро ҳужжатлар, конвенция¬лар қабул қилинди. Декларацияда ирқи, жинси, келиб чиқиши, тили, динидан қатъи назар, бағрикенгликни тарғиб этиш, инсон ҳуқуқлари ва эркинликларга ҳурмат билан қараш каби мажбуриятлар акс этган. Албатта, халқимизга азалдан хос бўлган хислат бағрикенглик биз учун анъанавийдир. Шу кундан эътиборан Жаҳон афкор оммаси 16 ноябрни ҳар йили “Халқаро бағрикенглик куни” сифатида кенг нишонлаб келмоқда. 1996 йилда БМТ Бош Ассамблеяси ҳар йили шу кунни Халқаро бағрикенглик куни деб нишонлашни таклиф қилган эди.\n“Бағрикенглик” сўзи деярли барча тилларда бир хил ёки бир-бирини тўлдирувчи мазмунга эга. Уларни умумлаштириб “бағрикенглик” “чидамлилик”, “бардошлилик”, “ўзгача қарашлар ва ҳаракатларга ҳурмат билан муносабатда бўлиш”, “мурувватлилик”, “меҳрибонлик”, “ҳамдардлик” каби сўзлар билан ифодалаш мумкин.\nБағрикенглик чинакам ислом динидаги фазилат бўлиб, араб тилида “Самааҳатул ислам” дейилади. Исломнинг бағрикенглигини биз Расулуллоҳ соллаллоҳу алайҳи васалламнинг шахсий намуналарида тўлиқ ва равшан кўришимиз мумкин. Зеро, рисолатнинг мақсади, асосий вазифаси инсоннинг бу дунёдаги ҳаётини енгиллатиб бериш, охиратда эса абадий роҳат маконидан ўрин олишига ёрдам беришдир. Пайғамбаримиз алайҳиссаломнинг ҳузурларига бир гуруҳ ансорийлар келиб: “Эй Аллоҳнинг Расули! Сақиф қабиласи ҳидоятга кирмаяпти, уларни дуоибад қилинг!” – деганларида у зот алайҳиссалом: “Аллоҳим, Сақифни ҳидоят қил!” – дедилар. Ансорийлар яна: “Эй Аллоҳнинг Расули! Уларни дуоибад қилинг!” – дейишди. Бироқ Расулуллоҳ соллаллоҳу алайҳи васаллам яна уларга ҳидоят сўраб дуо қилдилар. Учинчи маротаба сўрашганда ҳам шу дуони қилдилар. Мана, бағрикенгликнинг ёрқин намунаси. Пайғамбаримиз алайҳиссаломнинг бу муборак дуолари ижобат бўлиб, ана шу Сақиф қавмидан кейинчалик буюк зотлар, улуғ уламолар етишиб чиқди.Тадқиқотчи Жоржия Ислом ҳукмрон бўлган даврдаги бошқа самовий дин эгалари ҳақида шундай ёзади: “Ҳижратнинг тўққизинчи йилига келиб Ислом дини бутун араб жазирасини қамраб олган бўлса-да, Муҳаммад алайҳиссалом яҳудий ва насороларни ўз динига киришга мажбур қилмаганлар, чунки улар аҳли китоб эдилар”. Муҳаммад алайҳиссалом ўзларининг Нажрон бош епископи Абулҳорисга ёзган мактубларида Ислом келгач, араб жазирасида насороларнинг аҳволи яхшиланганини айтганлар.\nПайғамбар алайҳиссалом юборган рисола аҳли китоблар Арабистон яриморолида ўз ибодатларини эмин-эркин адо этиш ҳуқуқига эга бўлганига, ҳеч ким уларни бундан тўсиб, тазйиқ ўтказмаганига далолат қилади. Ҳижратнинг тўққизинчи йилида Нажрон делегацияси бош епископи Абулҳорис бошчилигида Мадинаи Мунавварага элчилар бўлиб келишган. Барчамизга Ислом тарихидан маълумки, тўққизинчи ҳижрий йил “элчилар йили” деб номланган.\nЎша йили бошқа дин вакилларидан, бошқа мамлакатлардан гуруҳ-гуруҳ бўлиб элчилар келишгани учун шундай номланган. Абулҳорис бошлиқ элчилар келиб, Набий алайҳиссаломнинг ҳузурларига кирмоқчи бўлганларида улар ўзларининг расмий диний либосларини кийиб, у зотни масжиди набавийда зиёрат қилишган.\nБу улкан тарихий воқеани, бу буюк ибратни ҳар бир мусулмон, ҳар бир инсон билиши лозим. Пайғамбар алайҳиссалом аҳли китобларга ҳурмат билан муомала қилар эдилар.\nДемак, мусулмон одам ўзи яшаётган жамиятда ҳар қандай инсон билан қўни-қўшни бўлиб яшаши, савдо-сотиқ, олди-берди қилиши, улар билан борди-келди қилиши, дўстона қўшничилик муносабатларини йўлга қўйиши жоиз. Истиқлол халқимиз учун чексиз имкониятлар эшигини очиб берди. Унинг халқимизга берган бахт-саодатининг чеки йўқ. Буюк неъмат – мустақилликнинг дин аҳлига кўрсатган таъсири янада улкан. Шукрки, истиқлол туфайли динимиз ва миллий қадриятларимиз, ўтмиш аждодларимиздан қолган тарихий меросимиз қайта тикланди ҳамда диний таълимотлардан элимиз яна баҳраманд бўла бошлади.\nМамлакатимизда эътиқод эркинлиги давлатимизнинг асосий қонунида кафолатлаб қўйилди. Барча исломга оид қадриятлар – масжид ва мадрасаларнинг бинолари, нодир тарихий манбалар, осори атиқалар мусулмонларга қайтариб берилди. Уларнинг эмин-эркин ибодат қилишлари, диний таълим олишлари учун барча шарт-шароитлар яратилди.\nИслом дини аввал бошданоқ инсониятга асл мурувватни, диндошларига, ҳатто бошқа дин вакилларига эҳтиром ҳамда бағрикенглик билан муносабатда бўлишни ўргатиб келган ва келмоқда. Юртимиз мўмин-мусулмонлари бу анъаналарга содиқ қолиб, диний ва миллий аҳиллик ва тотувликка катта ҳисса қўшиб келмоқдалар. Бу борада бутун жаҳон аҳли бизга ҳавас билан қараяпти. Мамлакатимизда турли дин вакиллари ягона мақсад – Ватанимиз Ўзбекистоннинг янада гуллаб-яшнаши йўлида бирлашмоқда. Бу борада турли тадбирлар, анжуманлар ўтказилмоқда.\nДинимизнинг бағрикенглик фазилатини баён қилар эканмиз, гап бориб аслида одоб-ахлоққа бориб тақалишини кўрамиз. Хулоса қилиб айтадиган бўлсак, динимизда ўзга дин вакилларига кескин муомала қилиш мумкин эмас.\nПайғамбар соллаллоҳу алайҳи васаллам бутун одамзотга яхши муомала қилишга буюрганлар. Демак, динимизнинг жавҳари, асл моҳияти инсон зотини севишдир. Ҳар бир инсон Аллоҳнинг йўқдан бор қилган, яратган бандасидир. Ҳар бир инсон, бутун жамият ўзаро муносабатларни халқларнинг турли-туман урф одатлари, маданияти ва қадриятларини тан олган ҳолда, бағрикенглик асосига қуриши зарур. Зеро, тинч-тотувлик, бағрикенглик тараққиёт гаровидир.


Қонуннинг қаттиқлиги эрта никоҳларга тўсиқ бўла олмаяпти\n21 апрел 2021, Тошкент вақти: 03:47\nYoutube порталига жойланган фарғоналик 15 яшар келин билан 16 яшар куëвники дея ишонилган тўй видеоси шу кунларда ижтимоий тармоқларда эрта никоҳ тарафдорлари ва унга қаршилар ўртасида мунозарага сабаб бўлди. Озодлик манбаларига кўра, ушбу тўй жорий йилнинг сентябрь ойида Фарғона вилоятининг Риштон туманида бўлиб ўтган. Ўзбекистон қонунларида эрта никоҳ тақиқланганига қарамай, мамлакатда 15-16 ëшида оила қуриш ҳолатлари кўп кузатилади.\nYoutube порталига шу йилнинг сентябрь ойида юкланган видеода ëш ўспирин йигит ва қизнинг никоҳ тўйи акс этган.\n2008 йили қабул қилинган “Болалар ҳуқуқларини кафолатлаш” ҳақидаги қонуннинг биринчи бобида 18 ёшгача бўлган шахс бола ҳисобланади, деб белгиланган.\nШундай келиб чиқилса, 16-18 ёшда турмуш қураётган ва она бўлаётган ўсмир қизлар қонун бўйича ҳали бола ҳисобланади.\nДемак, Риштондаги тўй бола ҳуқуқларига зид тарзда бўлган.\nФарғона вилояти Риштон тумани ФҲДË бўлимига қўнғироқ қилганимизда¸ ўзини таништирмаган мулозим аëл бу ëшдаги фуқаролардан никоҳ қайд қилиш учун ариза олинмаслигини билдирди:\n“Ўзбекистон Республикаси Оила кодексининг 15-моддасига асосан никоҳ ёши эркаклар учун ўн саккиз ёш, аёллар учун ўн етти ёш этиб белгиланган. Ўтган йил май ойидан бошлаб эрта никоҳлар салбий оқибатларининг олдини олиш бўйича ҳам қонунчиликка ўзгартиш ва қўшимчалар киритилди. Агар бу тўй урф- одатлар ëки диний расм-русумларга биноан ўтказилган бўлса, Ўзбекистонда бундай никоҳ ҳуқуқий кучга эга эмас¸” деб таъкидлади исми айтилишини истамаган ФҲДË мулозими.\nФарғона вилоят ҳуқуқ-тартибот органларидаги Озодлик манбаларининг айтишича, кейинги ой ичида Фарғона вилоятида ўнга яқин тўй¸ келин куëвнинг ëшлиги боис ҳуқуқ-тартибот идоралари тарафидан тўхтатилган.\nОзодлик манбага кўра, Фарғона вилояти Тошлоқ туманидаги бир неча тўй охирги дақиқада тўхтатилган:\n“Куëв билан келиннинг никоҳ ëшига тўлмаганини назорат қилиш маҳаллага топширилган. Лекин маҳалла ҳаммани ҳам назорат остига ола олмайди. Ана шундай ҳолларда прокуратура¸ милиция ва ФҲДË вакиллари баëннома тузиб тўйни тўхтатади. Тўй қилганлар жаримага тортилади. Тошлоқ туманида 1998 йил туғилган қизни эрта турмушга бераëтгани аниқланган пайтида тўй тўхтатилди”¸ дейди суҳбатдош.\nОзодликнинг Фарғонадаги манбаларига кўра халқ орасида “ЗАГСсиз тўй қилиб¸ кейин ëши етганида расмийлаштириб қўйиш” кўпайган.\nҚоратепа –эрта никоҳ тўйи ўтказувчилар учун истисноли ҳудудми ?\nҚизларни эрта турмушга бериш ва ўспиринларни “бошини иккита қилиб қўйиш” Қашқадарë вилоятида авж олгани айтилади.\nҚашқадарëдаги манбамизнинг айтишича¸ Чироқчи туманидаги "Fаллакор” қишлоғида вояга етмаган қизнинг унаштириш маросими тўхтатилган:\n"Сувлуқ” ва "Чувуллоқ” қишлоғида ҳам эрта никоҳларнинг олди олинди ва ушбу оилалар фарзандлари 12 йиллик мажбурий таълимга жалб этилди. Йил бошидан бери Қашқадарëда 50га яқин қизнинг эрта никоҳига чек қўйилди”, дейди Озодлик манбаси.\nҚашқадарë ФҲДËларидан бирида ишловчи аëл исми айтилмаслиги шарти билан эрта никоҳ борасидаги вилоятдаги манзарани тасвирлаб берди:\n“Эрта никоҳ воқеасини кўпинча бир йил ўтиб биламиз. Туғруқхонадан бизга вояга етмаган қиз туғди деган қоғоз келади. Борсак бир йил олдин ЗАГСсиз тўй қилингани маълум бўлади. Бунақа холатлар кўп. Термиз яқинида Қоратепа деган жой бор. Ўша ернинг аҳолиси қизларни эрта эрга бериш борасида чемпион. Қоратепадагилар қонун борлигини назар писанд қилмай ëшгина ўспиринни ëшгина қизчага уйлаб қўяверади. Катта тўй ҳам беради. Ўша тўйда милиция ходимлари ҳам қатнашади, лекин қоратепаликларга индай олмайди. Шайхали¸ Хонобод деган жойларда ҳам эрта никоҳ кўп”, дейди суҳбатдош.\n- Жамоатчилик зеҳнияти бундай ҳолларда қари момо ва бувиларимиз ҳикоясига таянади. Бувиларимиз 11-14 ёшларда турмушга чиққанини фаxрланиб гапиришади. Бу ўринда ҳар доим ҳам кексалар гапи тўғри эмаслигини тушунишимиз лозим,- дейди суҳбатдош.\nЖамоа фикри устивор бўлган Ўзбекистон жамиятида ëши сал ўтган қизларга салбий муносабат шаклланган.\nЭрта никоҳ тарафдорлари ва қаршилар\nYoutube порталига қўйилган 15 яшар келин билан 16 яшар куëвники дея ишонилган тўй тасвири эрта никоҳ тарафдорлари ва унга қаршиларнинг фикрий пўртанасига сабаб бўлди.\nГинеколог Фарида Бўронова эрта никоҳга қаршилардан бири:\n“Турмуш қуриш бу катта маъсулият!!! Шу ëшда, шу йигитча оилани боқа оладими?!! Албатта Йўқ!! Айтгандай кейин нима қилади? Россияга келадида пул топиш учун, ахир гастарбайтерлар сонини кўпайтириш керакку... Ҳа, энди бу ëшда... ҳомиладорлик ва туғруқ пайтида содир буладиган асоратлар ҳақида гапирмайман... улар сонсиз", дейди гинеколог Фарида Бўронова FB даги мунозарада.\nЎзбекистонлик сиëсий фаол¸ хозир Ҳолландияда истиқомат қилувчи Акбарали Орипов эрта никоҳга қарши эмас:\n“15 ёш ҳам бир оз кеч. Агар балоғатга етиб қолса унданда эртароқ бериш керак. Илохим бахтли бўлишсин. Фарзандлари жасур ва ақлли ўғил қизлар бўлиб етишсин”, деб тилак билдиради мухолифат фаоли.\nМунозарага Қирғизистондан қўшилган Ўзибек Хожи Чўтонов тарихдан мисол келтиради:\n“Бизнинг Манас 12 ëшида уйланган, Семетей ҳам, Сейтек ҳам. Улар уйланган қизлар яна ҳам ëш бўлган“, дея такидлади FB юзери.\nРустам Маматқулов деган юзернинг фикри бошқача:\n"Тўйга розилик берган она-онани психологга кўрсатиш керак. Ҳали болаку булар оила тушунчасини қаердан билишсин!"\nАзиз Озодлик муштарийлари, сизнинг бу борадаги фикрингиз қандай?


Италиядаги зилзила қурбонлари сони аниқланди\n12 май 2021, Тошкент вақти: 20:56\nИталия бош вазири Силвио Берлускони мамлакатда рўй берган зилзила қурбонларининг сони 150дан ортгани ва бир ярим мингга яқин одам жароҳатланганини баён қилди.\nДушанба тонгида рўй берган ер силкиниши ўн минглаб аҳолини уйсиз қолдирди.\nРихтер ўлчови бўйича 6,2 баллни ташкил қилган зилзила оқибатида, Италиянинг қадимги шаҳарларидан бири бўлган Аквиллада уйлар ер билан яксон бўлди.\nҚутқарувчилар вайроналар орасидан одамлар ва жасадларни қидириш ишларини давом этмоқда.\nБош вазир Берлускони Абруццо вилоятида фавқулодда вазият эълон қилиб, Россияга режаланган сафарини бекор қилди.


Фойда муҳимми ёки даромад? Корхонанинг фойдасини формулалар орқали аниқлаш\nЎқиш вақти: 6 daqiqa\nСоф фойда ва даромад тушунчаларини фарқлаш муҳимдир. Aгар даромад ишлаб чиқариш билан боғлиқ бўлган барча пул тушумлари ҳисобланса, соф фойда — бу барча харажатлар чегириб ташланганидан кейинги олинган миқдордир. Бу билан соф фойдани даромаднинг таркибий қисмларидан бири деб айта оламиз.\nСоф фойда – бу корхона балансидаги барча харажатлар: ишлаб чиқариш, солиқ, ходимларнинг иш ҳақи ва тўловлар қоплаганидан кейинги ортиб қолган даромад. Оддий қилиб айтганда, бу компаниянинг маҳсулот сотишдан тушган тушуми ва ишлаб чиқариш таннархи ўртасидаги фарқдир.\nСоф фойда корхонанинг самарали ишлашини акс эттирувчи энг муҳим кўрсаткичдир, яъни у рентабелликни белгилайди. Ушбу кўрсаткичнинг ошиши компаниянинг янада ривожланиб, самарали ишлаётганлигини, пасайиши эса бошқарув қарорларининг самарасизлигидан далолат беради.\nСоф операцион фойда\nСоф операцион фойда – солиқдан кейинги ёки барча солиқларни чегириб ташланганидан кейинги даромад ҳисобланади. Ушбу кўрсаткич ишлаб чиқариш таннархини камайтириш ва барча солиқларни тўлагандан кейин қоладиган нақд пул миқдорини аниқлашга имкон беради.\nСоф операцион фойда қуйидаги формула бўйича аниқланади:\nEBIT — солиқ ва фоизлар тўловигача бўлган фойда;\nDS — даромад солиғи;\nTF — тўланган фоизлар;\nt — даромад солиғи ставкаси.\nКорхонанинг соф фойдаси\nКорхонанинг соф фойдаси унинг фаолияти самарадорлиги ва даромадлилигининг муҳим кўрсаткичларидан биридир. Бу компания бизнесни қанчалик тўғри олиб боришини, мавжуд активларни тасарруф этиши, унинг ўсиши қанчалик тез ва барқарорлиги ва инвесторлар учун жозибадорлигини оширишини акс эттиради.\nСоф фойда олингандан кейин тўрт йўл билан фойдаланиш мумкин:\n1. Кейинги ишлаб чиқариш ёки унинг ҳажмини ошириш учун тахминий харажатларга\n2. Корхона жамғармасига (ишлаб чиқаришни модернизация қилиш, ижтимоий ривожланиш фонди, захира фонди).\n3. Истеъмол фондига (ишчиларга бериладиган мукофотлар, меҳнат шароитларини яхшилаш).\n4. Aксиядорларга дивиденд тўлашга.\nСоф фойда ҳисоблашда эътиборга олиш керак бўлган бошқа жиҳатлар:\nҲисоб-китобларни амалга ошириш учун сиз фойда ва зарар тўғрисида ҳужжатлардан маълумотларни олишингиз керак;\nСоф даромад одатда ойига бир марта (одатда ой охирида) ҳисобланади;\nСоф фойда ҳисобини махсус дастурлар ёрдамида автоматлаштириш мумкин;\nСоф фойдани ҳисоблаш охирида барча солиқ ва тўловлар учун алоҳида маблағ ажратиб қўйишни унутмаслигингиз керак.\nКорхонанинг соф фойдасини белгилаш учун алоҳида ҳужжат, масалан, Microsoft Excel ҳар ой охирида тўлдириш керак. У ҳар қандай ҳисобот даври (ой, чорак, йил) учун тузилиши мумкин.\nНимани билишингиз керак?\nСоф фойда ҳисоблашда асосий қийинчиликлар бухгалтерия, солиқ ва бошқарув ҳисоби каби компаниянинг турли молиявий ҳужжатларидаги даромадлар ва харажатларни ҳисобга олишда юзага келади. Aсосий муаммо бу – чалкашлик юзага келишидир. Одатда бухгалтерия ҳисоби барча харажатларни ҳисобга олмайди. Солиқларнинг бухгалтерия ҳисоби, фавқулоддаги чиқимлар ва хусусий тадбиркорнинг шахсий маблағлари учун қопланадиган чиқимларини ҳисобга олинмайди. Бу масалан, тўланган жарималар ва хизмат сафари кўринишида ҳам ўтиб кетиб қолади. Бундан ташқари, ходимларга бериладиган бонуслар, таътил, кутилмаган қарзлар ҳам хисоб-китобдан тушиб қолади.\nУмумий қилиб айтганда, бухгалтерия ва солиқ ҳисобидаги даромад, харажат ва захираларни ҳисоблашдаги ёндашувнинг фарқи туфайли соф фойданинг якуний кўрсаткичи ҳар хил бўлиб кетади.\nНашр қилинган сана: 06.11.2020


iPhone X'даги инновацияга эга, ундан 5 баробар арзон смартфон - Terabayt.Uz\niPhone X'даги инновацияга эга, ундан 5 баробар арзон смартфон\nApple корпорациясининг iPhone X флагманини тақдим қилганига ҳам бир ойдан ошди. Бармоқ излари сканери ўрнига тизимга кириш учун юз-қиёфани текширувдан ўтказувчи хавфсизлик технологияси татбиқ қилинган янги айфон ҳозирча сотувга чиққани йўқ ва ишқибозларнинг сабрини синамоқда.\niPhone X тақдим қилингач, экспертлар ундаги қиёфани сканер қилувчи Face ID тизимининг келажакка хослигини айтишган эди. Шунингдек, бошқа ишлаб чиқарувчилар бу "ақлли тизим"ни камида 2 йилдан кейингина ярата олишлари айтилган бўлса ҳам, Хитойнинг Doogee компанияси смартфонларида шунга ўхшаш технологияни жорий қилмоқда.\nDoogee компаниясининг фикрича, 1000 АҚШ доллари тўлаб iPhone X харид қилгандан маъни йўқ. Сабаби, Face Unlock хавфсизлик тизими ўрнатилган Doogee MIX 2 смартфони айфондаги каби қиёфани текширувдан ўтказади ва айфондан бир неча маротаба арзондир.\nFace Unlock тизими алгоритмлари олд камера билан марказлашган ҳамда у инсон қиёфасидаги 135 та биологик жиҳатларни юқори аниқликда таний олади. Функциянинг аниқлик ва тезкорлигини таъминлаш учун унга "сунъий онг" технологияси жорий қилинган. Шунингдек, бу технология смартфондаги маълумотлар базасини мунтазам янгилаб боради.\n5.99 дюймли Doogee Mix 2 Super AMOLED матрицали, FHD+ (2160 x 1080 пикселли) дисплейга эга бўлган. Яъни, ҳар дюймдаги пикселлар сони 403 та! Экран 2.5D эффектига эга безак ва ҳимоя шишаси билан қопланган.\nDOOGEE MIX 2 частота тезлиги 2.5 Ггц бўлган, 64 битли ва 8 ядроли Helio P25 процессори, Mali T880 видеокартаси билан таъминланган. Унинг тезкор хотира сиғими 6 гигабайт, доимий хотира 128 гигабайт. Шунингдек, доимий хотирани micro SD бўлмачаси ёрдамида 256 гигабайтгача катталаштириш мумкин.\nАйтиб ўтганимиздек, "4 кўзли" DOOGEE MIX 2'нинг бош камераси учун 16 ва 13 мегапикселли, фазали автофокус тизимига эга, 4K видео тасвирга олувчи сенсорлар, 2 тусли LED фоточақноғи ўрнатилган.\nСелфи камера ҳам 2 та сенсорли -- 8 + 8 мегапикселли. Бу камера кенг бурчакда, яъни 130 даража остида суратга олади.\n2 та сим-картали DOOGEE MIX 2'нинг аккумулятори USB Type C орқали қувват олади ва 4,060 мА соат электр токини жам қилади. Смартфон Android 7.1 Nougat операцион тизимида фаолият кўрсатади.\nГаджет алоқанинг WiFi, 3G, LTE-A, Bluetooth, GPS, A GPS, GLONASS тармоқларида ишлайди. Унда акселерометр, ёруғлик, оралиқ-масофа, гироскоп, овоз ҳамда магнит сенсор ва датчиклари ўрнатилган.\nDOOGEE MIX 2 смартфони 200 АҚШ долларидан сотувга чиқарилади.\n#Doogee Mix #арзон смартфон #энг яхши смартфонлар


Ўзбекистонда тиббий асбоб-ускуналарга хизмат кўрсатиш (таъмирлаш) соҳасини ривожлантириш таклиф этилмоқда. “Менинг фикрим” жамоавий мурожаатлар порталида тегишли петиция жойлаштирилди.\nҚайд этилишича, Ўзбекистон Республикаси ҳудудида тиббий асбоб-ускуналарни сотувчи фирмалар кўп эмас, уларга хизмат кўрсатувчи фирмалар эса деярли йўқ.\n“Чунки Ўзбекистонда тиббий асбоб-ускуналарни таъмирлашни ўргатувчи ўқув курслари ташкил этилмаган. Тиббиёт муассасаларидаги тиббий асбоб-ускуналарга хизмат кўрсатувчи (таъмирловчи)лар бор, лекин улар кичик ускуналарни таъмирлашни билади, холос”, - деб ёзади мурожаат муаллифи.\nБилдирилишича, ҳозирда кўплаб тиббий техникалар бузилиб, таъмирланмасдан эскириб кетмоқда ва уларнинг ўрнига янги аппаратларни сотиб олиш учун пул ва вақт сарфланмоқда. Бир аппаратни таъмирлайман, дегунча беморлар сарсон бўлишмоқда.\n“Давлат корхонаси ёки хусусий фирма кўринишида ҳар бир вилоятда тиббий асбоб-ускуналарга хизмат кўрсатувчи, яъни таъмирловчи ташкилотларни ташкил этиш керак. Шунингдек, тиббий асбоб-ускуналарга техник хизмат кўрсатувчиларни кўпайтириш ва тегишли муассасаларда етарлича штат бирликларини жорий этишни таклиф қиламан”, - дейилади петицияда.\n10-11-синфлар учун янги фан жорий этилиши мумкин


Абадий жазо. Жим Томпсон\nHome icon Бош саҳифа»Жаҳон адабиёти»Абадий жазо. Жим Томпсон\nАрдис унинг лабларидан ўпиб қўйди ва меҳмонхонага қайтди. Соат бешдан ўн беш дақиқа ўтганди. Биллнинг ишдан қайтишига роппа-роса беш дақиқа қолганди. Аёл ётоқхона эшигини ёпди ва диванга чўзилди. «Е Худойим! Билл, агар ўзингни озгина бошқачароқ тутганингда эди». Лекин у ўзини доим бир хил тутарди. Шунинг учун аёлнинг бошқа иложи қолмаганди. У ажрашишга ариза бериши мумкин эди, аммо унда ҳеч нарсага эга бўлолмасди. На пул ва на бошқа нарса. На ўн беш йиллик азобли турмуши учун товон.\n-Тушунмадим, нега жиғибийрон бўляпсан?-ер елкасини қисди.-Бўпти, ювиниб чиқаман.\n-Хўш, мен... бутунлай ҳушимдан кетмаган бўлсам керак-да. Менимча, нима бўлаётганини элас-елас кўрганман...\n-Энди эса мени эшитинг,-унинг гапини бўлди лейтенант.\n-Сиз соат 5.23да қўнғироқ қилгансиз. Патрул машинаси уйингизга яқин жойда бўлган, шунинг учун 5.25да политсиячилар уйингизда бўлишган. Сиз беҳуш эдингиз ва ҳозиргина ҳушингизга келдингиз.\n-Ерим қалай? Тузукми?\n-Унақа ҳолатдаги одам...-у тўхтаб қолди, сўнг чуқур уф тортгач, гапида давом этди.-Умуман олганда, унинг ҳолати қониқарли. Жароҳати оғир, лекин кўрсатма берди...\nЕркак хонага кирди, энгашиб, унинг ёноғидан ўпди.\n-Е Худойим, иссиқ сув бор. Қачон бўлмаган?-У чидаб туролмади. Бу киши ўзини унинг эридек тутаётган бўлса-да, буниси энди ортиқча эди.-Йўқол бу ердан!-чийиллади Ардис.-Чидолмайман! Ўн беш йил чидадим, етар...\nРус тилидан ДилшодбекАсқаров таржимаси


чой - xabar.uz\n18 апрель кунги савдолар бошланган тонгда Сидзуокада янги ҳосил чойининг бир килограми ўртача 5 минг иена ($40 атрофида) сотилган.\nБаъзи сабабларга кўра уни кексалар ва ёш болалар ичмагани маъқул.\nБу организмга калорияни кўпроқ ёқишга ёрдам беради.\nМутахассис чой ичишда қарши кўрсатмаларни айтиб ўтди.\nБаргларини қайта ишлашда биологик фаол бирикмалар ҳосил бўлиши қайд этилган.\nМутахассисларнинг фикрича, кўк чой билан қўшилганда унинг фойдаси икки баравар ортади.\nТадқиқот натижасида чойнинг COVID-19 зарраларининг фаоллигини секинлаштириши маълум бўлди.\nЧойларни тайёрлаш учун олимлар дастлаб ичимликнинг қайнаб чиқишини кутишди.\nБир пиёла чойдан сўнг икки пиёла оддий сув ичиш тавсия этилади.


Икромова Моҳинур – .:: Xadicha.uz\nTag Archives: Икромова Моҳинур\nJune 17, 2020\tLeave a comment 104 Views\nАллоҳ пайғамбаримиз соллаллоҳу алайҳи васалламни бутун дунёга раҳмат қилиб жўнатди. У киши олиб келган Ислом дин башарият учун раҳмат дини ҳисобланади. Ҳар бир мусулмон икки дунёнинг саодатига эришиши учун Аллоҳ шариатда илоҳий қонунларни жорий қилди. Ким унга амал қилса, нажотга эришади. Ислом динида барча нарсанинг таълимоти баён қилинган. Жумладан бошқа дин вакиллари билан қандай муносабатда бўлиш кераклиги ҳам батафсил ёритиб ...\nJune 16, 2020\tLeave a comment 251 Views\nЎзбекистон мустақилликка эришган кунлардан бошлаб давлатимиз раҳбарияти фуқароларнинг ҳуқуқ ва эркинликларини тўла таъминлаб бера оладиган, уларнинг орзу-истакларини рўёбга чиқаришга хизмат қиладиган демократик жамият қуриш учун тинимсиз ҳаракат қилиб келмоқда. Зеро, марҳум Президентимиз таъкидлаганларидек: “Озод ва обод Ватан, эркин ва фаровон ҳаёт – пировард мақсадимиз”. Ўзбекистон – кўпмиллатли давлат. Юртимизда миллатлараро тотувлик ва бағрикенглик ижтимоий-сиёсий барқарорлик ҳамда тараққиётни таъминлашнинг асосий шартларидан ...


Месси: «Реал» муносиб чемпион бўлди, биз бу кетишда «Наполи»га ҳам ютқазамиз» - Zamin.uz\n07:58 / 17.07.2020\n«Барселона» сардори Лионель Месси Ла Лига 37-туридан ўрин олган «Осасуна»га қарши ўйиндан кейин ўз фикрларини билдирар экан «Реал» муносиб тарзда чемпионликни қўлга киритганини айтди.\n«Реал» ўз ишини қилди. Рестартдан кейин бирорта ўйинда мағлуб бўлмади («Реал» мавсум тиклангач 5та ўйиннинг барчасида ғолиб бўлди) – бу муносиб натижа. Аммо биз ҳам қўлимиздан келганича курашдик. Ўзимизга танқидий кўз билан қарашимиз керак, ҳамма футболчилар. Биз –«Барса»миз ва ҳар ўйинда ғалаба учун ўйнашимиз керак.\n«Рома», «Ливерпуль»... Мухлисларнинг сабри тугаяпти, чунки биз уларга ҳеч нима бера олмаяпмиз. ЕЧЛ учун курашишни хоҳласак, бизда кўп нарса ўзгариши керак. Ҳаммаси шу кетишда давом этса, биз «Наполи»га ҳам ютқазамиз», деди Месси ўйиндан кейин.\nМаълумот учун, «Барселона» 2014 йилдан буён илк марта на чемпионликни ва на Испания кубогини қўлга кирита олмади. Жамоада бу мавсумда ғолиб бўлиш учун фақат ЕЧЛда имконият қолди. “Замин” янгиликларини “Telegram”да кузатиб боринг\nЭрнесто Вальверде Месси ҳақида нима деди?\n24-09-2017, 12:31, Спорт\n12-05-2016, 13:30, Спорт\nМесси «Реал» билан ўйинда иштирок этиш учун машғулотларда тиним билмаяпти\n10-11-2015, 23:12, Спорт\n18-05-2015, 08:20, Спорт\n15-02-2015, 23:09, Спорт


ЖАЗМАНЛАР САЛТАНАТИ МАЛИКАСИ – МУНОСАБАТ\nЖАЗМАНЛАР САЛТАНАТИ МАЛИКАСИ\nPosted on maj 19, 2013 by admin under Ватандаги ижодкорлар\nЕкатерина Россия олтин тожига эгалик қилган машҳур маликалардан биридир. Бироқ, унинг ҳақиқий исми Екатерина эмас, келиб чиқиши ҳам нотайинроқ. Ҳатто, баъзи тарихчилар уни буюклар қаторига қўшишмайди ҳам. У Россияга келганида оддийгина немис маликаси эди, бу ерга пулсиз, дўстларсиз, бисотидаги бор-йўғи учта кўйлак билан қадам қўйганди. Аммо у Россия тахтининг вориси улуғ князь Пётрга турмушга чиқишга мушарраф бўлди.\nПётрнинг ўзи арзимас бир шахс эди. Ақли ҳам мақтагулик эмасди. Юзида чечак асоратлари шундоқ билиниб турар, тўшакка этиги билан ётиб олиш одати бор эди. Ҳатто шоҳ бўлиб ҳам, хизматкорлари билан тез-тез бўкканича ичиб турарди. Аскарларини занжир билан, баъзан мушти билан урар, баъзида эса ерга ётиб олиб, аскар кийими кийдирилган қўғирчоқларни соатлаб ўйнарди.\nЕкатеринанинг бир неча фарзандлари бор эди. Аммо унинг эси паст эри болаларининг биронтасини тан олгиси келмас, уларнинг бино бўлишига ҳеч қандай алоқам йўқ, дея аюҳаннос соларди.\nУ юзлаб меҳмонлар олдида Екатеринани ҳақоратлар, шундай сўзлар билан камситардики, уни ёзмоққа ҳатто қалам ҳам ор қилади. Баъзан хотини билан ажралиш ёки уни ибодатхонага бадарға қилиш тўғрисида таҳдид ҳам қилиб қўярди.\nХотини ҳам шу тахлит жавоб қайтарарди. Екатерина тўнтариш уюштирди, эрини тахтдан ағдарди ва жазманларидан бирига унинг ароғига олтингугурт солишни буюрди. Бироқ, Пётрнинг жони темирдан ҳам қаттиқ эканки, ҳатто олтингугурт ҳам уни йиқита олмади. Ана шундан сўнг Екатеринанинг жазмани унга қаттиқ мушт уриб, қўлига тушган салфеткани томоғига тиқиб, буғиб ўлдирди. Мана шу воқеалардан кейин Екатерина 34 йил мабойнида ўнлаб халқлардан иборат дунёдаги энг катта империяни бошқарди. У ўз империясини менинг жажжи чорбоғим деб атарди.\nУ бошқа эрга тегмади, лекин том маънода ёлғиз эмасди. Гап шундаки, кўплаб, балки юзлаб жазманлари унинг қайноқ, романтик юрагидан ўрин топди. Шу билан бирга, у набираларининг тарбиясига жуда қаттиққўллик билан эътибор қаратардики, ҳатто ўсимликларнинг кўпайиши масалалари ҳам ўрганилади деб ботаникани ўқитмасди.\nУ юз миллион фунт стерлинглаб пул сарфлаб жазманларини шохона тақдирларди. Гарчи уларнинг кўпчилиги бирон бир иқтидори билан ажралиб турмаса-да, армия генерали, биринчи даражали амалдор этиб тайинланарди. Польшани забт этгач, суюклиларидан бирини у ерга қирол этиб тайинлайди. Аслида бундай нияти ҳам йўқ эди. Бироқ совиб қолган жазманидан қутилиш учун шундай йўл тутди. Кейинроқ суюклисини мансабидан жудо қилиб, унинг тилла суви билан зарҳалланган тахтини Россияга олиб келтириб, ўз ваннасига ўрнатди.\nУнинг жазманларидан бири моҳир армия офицери Григорий Орлов бўлиб, у юнон худолари монанд гавдали, ғор одамникига ўхшаш услуби билан ажралиб турарди. Унинг муштини ишга солиб юбориш одати бор эди, ҳатто баъзан Екатеринанинг ҳам соғ жойи қолмасди. Олий зот маъшуқа жонига текканда эса, у ҳафталаб йўқ бўлиб кетар, дуч келган биринчи хизматкор қиз билан илакишиб қоларди. Шунга қарамай, малика ўктам жазманининг бу қилиқларига панжа орасидан қарар, унга унвонлар-у, минглаб крепостной деҳқонлардан иборат қасрларни тақдим қилишдан чарчамасди. Охир-оқибат Орлов ёш қиз билан қочиб кетди, кейинроқ эса ақлдан озди.\nБундан сўнг Буюк Екатерина девдай Потёмкинни севиб қолди. У бир кўзли бўлиб, бошқасини қовоқхонада жанжалда йўқотганди.\nГарчи Потёмкин Шарқнинг барча гўзаллиги ва бойлиги билан безатилган палатада яшасада, ялангоёғига кийиб олган уй шиппакларида юрарди. Сочлари ҳамиша ўсиқ, ўзи эса исқирт эди. Унинг тирноғини чайнаш одати бўлиб, хом пиёз ва саримсоқни хуш кўрарди. Бироқ, Потёмкин шундай куч-қувват манбаи эдики, қўлининг ҳар бир тегиши Екатеринани бетакрор ва нафис бахтгга мушарраф этарди. У жазманини эркалаб “олтин товуғим”, “кабутарим”, “кучукчам” деб эркалатарди.\nШуни айтиб ўтиш керакки, шу “кучукча” Россиянинг энг машҳур қўмондонларидан эди. Бироқ, у тўпнинг наъраси у ёқда турсин, милтиқ товушидан ҳам сесканиб тушарди.\nГарчи Екатерина дунёдаги энг бой аёл ҳисоблансада, кунига икки мартагина тамади қиларди. Ўзига бироз тўқ бўлган ҳар қандай одам ундан кўра тўкисроқ овқатланарди. Маликага овқатлар олтин ликопчада тортиларди. Агарда бирорта овқатнинг гўшти куйган бўлса, Екатерина ошпазнинг устидан кулган бўлардида, барини тановул этаверарди.\nТарихда айшу-ишратни севувчи сифатида ном чиқарган Екатерина умуман вино ёки алкаголли ликёр истеъмол қилмас, қорағат шарбати билангина кифояланарди. Уни тайёрлаш учун қарийб бир фунт кофе кетарди.\nУнинг юзлаб хизматчилари бўлатуриб, баъзан каминга ўзи олов ёқарди. У чекмасди, бироқ тамаки ҳидлашни хуш кўрарди. Кийимларига тамаки шу даражада ўтириб қолган эдики, бу маликанинг келаётганини узоқдан билиш имконини берарди.\nУ баланд бўйли, хушқад эди. Ўзининг қомати билан фахрланар, баланд кўриниш учун бўйнини чўзиб юрарди. Ваҳоланки, болалигида гавдаси жуда секинлик билан ривожланган. 26 ёшга етгандагина мия суяклари тўла ўсиб бўлади, шу боис у ҳамиша бош оғриғидан азоб чекарди.\nЖуда мағрур ва кибрли бўлган Екатерина ўзига юборилган хатларда, “Император жаноби олияларига” деб ёзилмаган бўлса, уларни ҳатто очиб ҳам кўрмасди. Бир куни у ичиб олиб, мен унинг эри бўлганман деган бир эркакнинг бурнини кестириб юборади.\nЁши ўтгач, Екатерина шунчалик семириб кетдики, оёқлари филдай гавдасини кўтара олмай қолди. Шундан бошлаб ғилдиракли махсус курсида ҳаракатланишга мажбур бўлди.\nҲатто ёши анча ўтинқираган пайтида ҳам баҳор шамоли унинг эхтиросга бой юрагини қитиқлаб турди. Бу гал унинг жазмани шарафига набираликка ярайдиган гвардия офицери Платон Зубов мушарраф бўлди. Екатерина ҳокимиятининг сўнгги бир неча йилларида ушбу мақтанчоқ калтафаҳм йигит Россияни билвосита бошқарди.\nАбулфайз БАРОТОВ тайёрлади.\n← Аҳмад Аъзам: ”Бир кўкалам маъводан чиққанман”\nБУ ЕТМАСМИ, АЙТ?! →


ЎзЛиДеП фаоллари инвсторларни қийнамаслик учун ягона ҳужжат ишлаб чиқилиши кераклигини таъкидлашмоқда.\nОлий Мажлис Қонунчилик палатасидаги ЎзЛиДеП фракцияси аъзоси Бекзод Артиков ягона Тадбиркорлик кодексини ишлаб чиқишни таклиф этди. У мазкур мавзуга бағишлаб ўзининг фейсбукдаги саҳифасида пост қолдирди.\nМамлакатимизга инвестиция киритишни режалаштирган хорижий инвестор тадбиркорликка оид қонун ҳужжатлари билан танишиш истагини билдирса, қанча вақт сарфлаши мумкинлиги ҳақида ўйлаб кўрганмисиз? Бунга, ушбу жараённи бошидан ўтказаётган тадбиркорлардан турлича жавобларни эшитиш мумкин. Потенциал инвесторга тадбиркорлик соҳасида ягона ҳужжат тақдим этолмаганлигимиздан умумий тушунчалар олиши учун "Тадбиркорлик фаолияти эркинлигининг кафолатлари тўғрисида"ги, "Оилавий тадбиркорлик тўғрисида"ги, "Чет эл инвестициялари тўғрисида"ги, "Чет эл инвестициялари ва чет эллик инвесторларнинг кафолатлари тўғрисида"ги, "Хусусий корхона тўғрисида"ги, "Масъулияти чекланган ва қўшимча масъулиятли жамиятлар тўғрисида"ги Қонунларни ва бошқа ўнлаб қонун ости ҳужжатларини тавсия қиламиз. Лекин бу билан биз инвестордаги мамлакатимизга тезроқ инвестиция киритиб даромад олишга бўлган истаг ва хохишларини иккиланишга солаётганлигинимизни эсдан чиқараяпмиз чамамда. Шунга кўра ўзида нормаларни содда, лўнда ва тушунарли тарзда акс эттирадиган Тадбиркорлик кодексини ишлаб чиқиш вақти келди.\nУшбу вазифалар УзЛиДеПнинг олдида турган устувор йўналишдан бири ҳисобланади, деб ёзади депутат.\nПартия ушбу ташаббусни аввал ҳам “Президент ғоялари билан келажак сари” шиори остида пойтахтимизда ўтказилган “Ўзбекистон фаол тадбиркорлари анжумани” форумида ўртага ташлаган.\nУмидбек 9 сентябр 2019 18:25\nТугри таклиф кулаб куватлайман\nАзизбек Матназаров 9 сентябр 2019 19:12\nУзЛиДеП тадбиркорлар ва фермерларнинг манфаатларини қўллаб-қувватлайди. УзЛиДеП Инвесторларнинг манфаатини кодекс билан кафолатлаш тарафдори.\nЮлдуз 9 сентябр 2019 22:35\nУшбу таклиф қўллаб -қувватланса тадбиркорлик ҳаракатининг қонуний кафолати янада мустаҳкамланади\nАхмедов Гайрат 9 сентябр 2019 23:11\nАссалому Алайкум мен кушилишаман чунки узим тадбиркорлик килмокчи болиб теплица лимонария куришни режалаштиргандим хамма хужатларим тайер болиб банкга топширдим канчали вакт болди мурожат килиб мурожот килиб чикмаган ташкилот колмади тугриси чарчаб кетдим. "Ахмеджон Ахроржон Мустафо " ф/х рахбари Ахмедов Гайратман Хоразм вилояти хонка туманидан ман. Телефоним +998973618050\nАдиба Алиёрова 10 сентябр 2019 12:44\nТадбиркорни қўллаб қувватлайдиган яна бир имконият Тадбиркорлик кодексини ишлаб чиқилишини қўллайман.\nТадбиркорни қўллаб қувватлайдиган яна бир имконият тадбиркорлик кодексини ишлаб чиқилишини қўллайман


Шавкат Мирзиёев президент сайловларида ғолиб чиқди - Anhor\nAnhor Все посты Шавкат Мирзиёев президент сайловларида ғолиб чиқди\nПредставители УзЛиДеП ждут видеоконференции ЦИК. Источник: Микрофон кўтарган аёл/Telegram\nПрезидентлик сайловларида 80,1% овоз билан Шавкат Мирзиёев ғолиб чиқди. Бу ҳақда Ўзбекистон МСК раиси Зайниддин Низомхўжаев маълум қилди.\nБошқа номзодлар учун берилган овозлар қуйидагича тақсимланди:\n– Мақсуда Ворисова (Халқ демократик партияси) – 6,6%\n– Алишер Қодиров («Миллий тикланиш») – 5,5%\n– Нарзулло Обломуродов (Экологик партия) – 4,1%\n– Баҳром Абдухалимов («Адолат») – 3,4%\nПрезидентлик сайловларида 16 млн 212 минг 343 нафар сайловчи қатнашди. Хориждаги юртдошларимиз ҳам шулар жумласидандир. Сайловларда иштирок 80,4% ни ташкил қилди.\nМСК натижаларни эълон қилишидан олдин Шавкат Мирзиёевга давлатлар раҳбарларидан табриклар кела бошлаганди. Хусусан, уни Россия президенти табриклади.\nТелефон орқали мулоқот чоғида Беларусь президенти Александр Лукашенко эса кўзланган режаларни амалга оширишда муваффақиятлар тилади.\nШунингдек мулоқот давомида «икки томонлама ҳамкорлик масалалари кўриб чиқилди. Савдо алоқалари жадал ривожланиб, етакчи корхоналарнинг кооперацияси кенгайиб бораётгани, маданий-гуманитар алмашинув фаоллашгани мамнуният билан қайд этилди. Президентлар минтақавий ташкилотлар, жумладан, Мустақил Давлатлар Ҳамдўстлиги ва Евроосиё иқтисодий иттифоқи доирасидаги яқин ҳамкорликни давом эттириш муҳим эканини таъкидладилар», – дейилади хабарда.\nҚозоғистон президенти Қасим-Жомарт Тоқаев “Ўзбекистон раҳбарининг сайловлардаги ишончли ғалабаси унинг стратегик курси бутун халқ томонидан қатъий қўллаб-қувватланаётганини яна бир бор намойиш этганини” таъкидлади.\nДавлатлар раҳбарларининг телефон орқали мулоқоти чоғида «икки томонлама стратегик шериклик муносабатларини янада мустаҳкамлаш ва кўп қиррали ҳамкорликни, энг аввало, иқтисодий йўналишда кенгайтириш масалалари кўриб чиқилди. Мамлакатларимизнинг етакчи корхона ва компаниялари ўртасидаги савдо ва кооперация алоқалари жадал суръат билан ривожланиб бораётгани мамнуният билан қайд этилди».\nҚасим-Жомарт Тоқаев Шавкат Мирзиёевни Нур-Султонга ташриф билан келишни таклиф этди.


Қорақалпоғистонга саёҳат: Савицкий музейи – Саҳродаги Лувр - Daryo\n14:41, 15.09.2019 40510\nҚорақалпоғистонга саёҳат: Савицкий музейи – Саҳродаги Лувр\nОлдинроқ «Дарё» колумнисти Ғайрат Йўлдош Қорақалпоғистонга саёҳат қилганини маълум қилган эдик. Саёҳат таассуротлари акс этган биринчи мақола Нукус шаҳрига бағишланган эди. Иккинчи мақоланинг мавзуси – нафақат Қорақалпоғистон, балки бутун Ўзбекистоннинг энг асосий маданият муассасаларидан бири бўлмиш Савицкий музейи.\nҚорақалпоғистонга саёҳат қилишни режалаштирар эканмиз, унда энг асосий режамиз Нукусдаги Савицкий музейи ва Мўйноқдаги ўзгаришларни ҳар қанақасига, нима бўлса ҳам кўриб қайтамиз деган ният бўлди. 31 август куни кечки пайт узоқ йўл босиб Нукусга етиб бордик ва эртаси куни эрталаб энг аввало Савицкий музейини бориб томоша қилишни ният қилиб ухлашга ётдик.\n1 сентябрь куни эрталаб соат 9:00 ларда меҳмонхонадан чиқиб музейга бордик. Музей шаҳар марказида жойлашган. Музей атрофи истироҳат майдони қилиб қўйилган. Шунингдек, музей олдидаги икки баланд устундан бирига Қорақалпоғистон, яна бирига Ўзбекистон байроқлари илиб қўйилган.\nМузей биноси олдига бориб, бир-биримизга берган саволимиз «Бугун байрам, дам олиш куни, музей ишлармикин?» бўлди. Интернетдан саволимизга жавоб қидириб кўрдик: ишлар экан. Музей томошасидан кейин, шошилинч Мўйноққа жўнашимиз лозим эди, шунга қарамай, музей очилишини кутдик. Муассаса очилди, чипта олиб ичкарига кирдик.\nМузейга кириш чиптаси маҳаллий аҳоли учун битта бинодаги экспонатларни томоша қилиш 11 минг сўм, иккита бинодаги экспонатларни томоша қилиш учун эса 18 минг сўм экан. Хорижликлар учун битта бинодаги экспонатларни томоша қилиш 48 минг сўм, икки бинодаги экспонатларни томоша қилиш учун 72 минг сўм экан. Хорижлик сайёҳлар камида 20 кишилик гуруҳ бўлса ва музей ҳақида инглиз тилида маълумот берувчи гид хизматини хоҳласа, унда битта бинодаги экспонатларни томоша қилиш 80 минг сўм, иккита бинодаги экспонатларни кўриш эса 160 минг сўмга тушар экан.\nЎша куни биз билан музейга бир автобус хорижий сайёҳлар ҳам кирди. Сўраб билсак, улар АҚШдан экан; улар Хивани томоша қилганидан сўнг Савицкий музейини ҳам томоша қилгани кирибди.\nСавицкий музейи ҳақида\nИ.В. Савицкий номидаги Қорақалпоғистон давлат санъат музейи нафақат Қорақалпоғистондаги, балки Ўзбекистондаги энг йирик музейлардан бири ҳисобланади. Музей Нукус шаҳрида 1966 йилда ташкил топган ва 1984 йилдан Савицкий номи билан аталади.\nМузейга Савицкийнинг саъй-ҳаракати ва у тўплаган қорақалпоқ халқ амалий санъати асарлари негизида асос солинган. Музейнинг умумий майдони – 6,9 минг квадрат метр.\nМузей учта алоҳида бинодан иборат. Иккита бинода кўргазма ташкил этилган. Битта бино эса музей заҳирасидаги экспонатлар сақланадиган бино экан.\nМузейда халқ амалий санъати, қадимий ва ўрта асрлар Хоразм санъати, 1920–1930 йиллар ўзбек ва рус тасвирий санъати, қорақалпоқ замонавий рангтасвири ва ҳайкалтарошлиги, илмий-маърифий бўлимлар, кутубхона (10 минг китоб), жамғарма ҳамда таъмирлаш устахонаси бор. Музейда 100 мингга яқин экспонат мавжуд.\nМузей жамғармасида 1920–1930-йилларда авангард рассомлар яратган асарлар тўпланган. Қорақалпоқ халқ усталари томонидан яратилган заргарлик, ёғоч ўймакорлиги, каштадўзлик, тўқимачилик (айниқса ўтов жиҳозлари) ва бошқа асарлар амалий санъат бўлимида жамланган.\nТасвирий санъат бўлими тўплами жуда бой. Бу ерда қорақалпоқ рассомлари И. Савицкий, К. Соипов, Ж. Қуттимуродов, Д. Тўраниёзов ва бошқалар, Ўрта Осиё рассомлигининг кекса авлоди – А. Волков, М. Қурзин, А. Николаев (Уста Мўмин), Н. Карахан, Ў. Тансиқбоев ва бошқаларнинг кўплаб катта аҳамиятга эга бўлган асарлари бор.\nШунингдек, музейда 1920–1930-йилларда ижод этган рус рассомлари А. Шевченко, Р. Фальк, В. Мухина, И. Грабар асарлари билан бир қаторда ижоди унча ўрганилмаган Р. Мазель, К. Редько, А. Сафронов ва бошқаларнинг асарлари ҳам қўйилган.\nМузей бугун ҳам санъат асарларини тўплаш, тарғиб этиш, каталоглар чоп этиш, кўргазмалар ташкил қилиш билан шуғулланади.\nМамлакатимиздаги кўплаб шаҳарлардаги музейларга кирганман. Савицкий номли музейга кириб, у ерда қўйилган экспонатларни томоша қилар эканман, бошқа шаҳарларда кўрган музейларим бунинг олдида ўта ғариб бўлиб қолади. Музейдаги кўплаб экспонатлар мени ниҳоятда лол қолдирди. Айниқса ўзи ҳам рассом бўлиб расмлар чизган, шунингдек, музейни ташкил этишда бош-қош бўлган Савицкийга ҳурматим ниҳоятда ошди. Музейда битта кичик зал Савицкий асарларига, унинг ҳаёт йўлига бағишланган.\nМузейни айланиб томоша қилар эканман, шу пайтгача бу ерга келмаганимга ажабландим. Тўғриси, ҳозир ҳам бу музей довруғини эшитган, лекин бир марта бориб томоша қилмаган юртдошларимиз ниҳоятда кўп. Уларга бир нарсани айта оламан: имкониятингиз бўлиши биланоқ бу музейни албатта бориб кўринг. Қимматли вақтингизни сарфлаб борганингизга афсусланмайсиз, аксинча, қайта-қайта боришни хоҳлаб қоласиз.\nҲа, таърифини эшитиб, бу музейни томоша қилиш учун олис океан ортидан, узоқ Япониядан, Европанинг турли мамлакатларидан келишяпти. Музейни ноёб экспонатларга бойлиги учун хорижда «Саҳродаги Лувр» дейишади.\nКўпчилик юртдошларимиз эса олдимиздан оққан сувни қадрламай, шундай ажойиб музейни бориб кўрмайди. Чет элликлар узоқ ўлкалардан томоша қилиш учун келаётган бу музейга балки юртимизнинг бошқа диққатга сазовор жойларига анча-мунчада боришмайди. Хуллас, музейни нафақат бир бор, балки бир неча бор томоша қилиш керак. У шунга арзийди.\nМузейни томоша қилар эканмиз, бир ходимадан музей ҳақида маълумотлар сўрадим. У маълумот бераркан, музейнинг учта биноси борлигини, иккита бинода кўргазма ташкил этилганини, учинчисида эса заҳхирадаги экспонатлар сақланишини айтди. «Умумий коллекциянинг неча фоизи кўргазмага қўйилган?» деб сўраганимда у очиққа қўйилган экспонатлар умумий коллекциянинг ярмига ҳам етмаслигини маълум қилди. Демак, Савицкий музейи учун камида яна битта бино керак.\nМузейдан чиқаётганимизда эътибор бердим, музей атрофида жуда катта майдон бор ва у ерда ҳозир мавжуд бўлган учта бинога ҳамоҳанг тарзда яна битта бино қурса бўлади. Ана шунда музей коллекциянинг яна бир қисмини янги бинога жойлаштирилса, мақсадга мувофиқ бўлади.\nХодиманинг айтишича, музейга кунига ўртача 200 одам ташриф буюради. Бу кўрсаткичнинг асосий қисмини хорижлик сайёҳлар ташкил этар экан. Унинг қўшимча қилишича, музейга сайёҳлар куз ва баҳор ойларида кўпроқ келади. Ёз ва қиш фаслларида музейга ташриф буюрувчи сайёҳлар камроқ бўлар экан.\nАслида музей раҳбариятидан интервью олиш ҳам режамда бор эди. Аммо дам олиш куни бўлгани учун раҳбарият ишда эмас экан.\nМузейда фотосурат олишга рухсат беришар экан, фақат фотоускуналарнинг ёритиш чироғини ишлатмасдан олиш мумкин экан. Музей ходимасининг тушунтиришича, фотосуратга олишда ёритиш чироғи ишлатилса, улардан чиқаётган ёруғлик расм ва бошқа экспонатларга зарар етказиши мумкин экан.\nУмуман олганда, музейни томоша қилиб ўзим учун кўп нарса кашф қилдим. Музейни имконияти ва вақти бўлганлар албатта бир бор кўриши керак.\nЎйлайманки, музей учун яна қўшимча бино қуриш масаласини нафақат Қорақалпоғистон раҳбарлари, балки Ўзбекистон ҳукумати ҳам кўриб чиқади ва яқин келажакда у ерда музей учун яна битта бино қад кўтаради. Ана шунда музейга янада кўпроқ экспонат қўйилади ва бу сайёҳлар оқимини кўпайтиради.\nМузейдан кўтаринки кайфиятда чиқдик ва Мўйноқ сари отландик.\n14:04, 24.03.2020 461009\n19:56, 22.03.2020 302842\n21:26, 25.03.2020 358918\n01:23, 31.05.2020 2404\n00:46, 31.05.2020 4321\n00:09, 31.05.2020 13357\n23:47 Бугун 17568\n10:56 Бугун 165750\n22:09, 29.05.2020 141142\n09:35 Бугун 137077


Фото: ҳайдовчининг кескин ҳаракати нохушликка сабаб...\n25.11.2021 12:35 0 2634\n25 ноябр куни Бектемир тумани ҳудудидан ўтган «Сергели-Бўстонлиқ» автомобиль йўлида, ҳайдовчи, 1995 йилда туғилган О.Т. «Камаз» русумли автомобилда ҳаракатланаётиб кескин тормоз берган. Оқибатда юкхонада бўлган бетон устунлар жойидан олдинга силжиб, автомобилнинг кабина қисмига зарар етказган.\nНатижада, ҳайдовчи О.Т. енгил тан жароҳати билан шифохонага мурожаат қилган. Ҳозирда ҳайдовчи ҳодиса жойида, аҳволи яхши.\nМазкур ЙТҲ юзасидан Тошкент шаҳар ИИББ ЙҲХБ ходимлари томонидан суриштирув олиб борилмоқда.


Муъоз ибн Жабал розияллоҳу анҳудан ривоят қилишади:\n«Ҳа, эй Аллоҳнинг Набийси», дедим. Бас, у зот тилларини ушлаб:\n«Эй Аллоҳнинг Набийси, биз гапирган нарсамиз учун албатта (иқобга) олинамизми?» дедим мен.\nЖанжал ва тортишувлардан каттароқ офат хусумат қилишдир. Айниқса ботил йўл билан ва илмсиз равишда хусумат қилиш жуда ҳам ёмон иш. Чунки у қалбларни ҳасадга тўлдиради, ғазабни қўзитади ва бировларнинг обрўсига тил теккизишгача олиб боради. Шунинг учун ҳақ эгаси ҳам хусуматлашишдан иложи борича ўзини олиб қочгани афзал.\nАллоҳ таоло Шуро сурасида:\nИнсон икки дунёда ҳам олий мақомга эришмоқчи бўлса, улкан гуноҳлар, фаҳш иш ва сўзлардан четда бўлмоғи лозим. Бунга эса фақат иймон билан эришилади. Қалби соф иймонга тўла кишигина катта гуноҳларни ва бузуқ ишларни қилмайди. Улардан четда бўлган соф иймонли бандаларгина Аллоҳ таоло ҳузуридаги яхши ва боқий нарсаларга соҳиб бўладилар.\n«У зот соллаллоҳу алайҳи васаллам: «Аллоҳ уятсизликни ва уятсиз гаплар гапирилишини хуш кўрмайди», дедилар».\n«Мўмин киши таъначи, лаънатчи, фоҳиша ва базий (сўконғич, аччиқ сўзли) бўлмайди», дедилар».\nСўкиш ва ачитиб гапиришни араб тилида «базоъа» дейилади. Бу сўз луғатда тилда мавжуд бўлган, рост бўлса ҳам, аччиқ ва уятсиз гапни англатади.\nМуновий: «У калом рост бўлса ҳам, нутқдаги фаҳш ва қабиҳликдир», деган.\nАбдуллоҳ розияллоҳу анҳудан ривоят қилинади: «Набий соллаллоҳу алайҳи вассаллам: «Мусулмонни сўкиш фосиқлик, у билан урушиш куфрдир», дедилар».\nОдатда одамлар сўкишга унчалик эътибор бермайдилар. «Сўкса сўкилиб қолармиди», деб кетаверадилар. «Фалончи бўлганидан кейин сўкади-да», деган ноўрин мулоҳазаларни ҳам айтадилар. Аслида эса сўкиш гуноҳ ва қабиҳ иш бўлиши билан бирга, ўзидан кўра каттароқ гуноҳ ва ҳалокатларга элтувчи йўл ҳам ҳисобланади.\n«Мазаҳ» арабча сўз бўлиб, аслида ҳазил-мутойибани англатади. Бинобарин, ҳазил-мутойиба учун рост гапларни гапириб, озроқ мазаҳ қилиш жоиз.\nҲазил-мутойибада ҳаддан ошиш ва бардавом бўлиш ман қилинган. Чунки бу иш одамнинг виқорига футур етказади. Турли гина ва кўнгил қолиши ҳолатларини келтириб чиқаради.\n«Нимага куляпсизлар?» дедилар.\n«Йўқ. Аллоҳга қасам. Фақат Фалончининг ўқдонини ҳазиллашиб беркитиб қўйган эдик, у қўрқиб кетди», дейишди.\n«Мусулмонга мусулмонни қўрқитиш ҳалол эмас», дедилар».\nУмар ибн Абдулазиз: «Мазаҳдан сақланинг. У кек пайдо қилувчи аҳмоқликдир», деган.\n«Мунсурул ҳикам»да: «Мазаҳ худди олов ўтинни егандек, ҳайбатни ейди», дейилган.\nИбн Камол: «Масхара – масхара қилинганнинг наздида арзийдиган, масхара қилувчининг наздида эса арзимайдиган нарсадир», деган.\nМасхара қилиш –хорлаш йўли ила бировни кулгига олиш, пастга уриш, кўпчилик орасида айбини ошкор қилишдир. Гоҳида гап ва амалга тақлид қилиш билан, имо-ишора ёки лақаб қўйиш билан ҳам масхара бўлиши мумкин.\n«Мўминлардан кўнгилли бўлиб садақа қилувчиларни ва ўз кучлари етгандан бошқани топа олмайдиганларни айблайдиганларни Аллоҳ масхара қиладир ва уларга аламли азоб бўладир», деган (79-оят).\nҚуръони Каримда мўмин-мусулмонлар бировни масхара ва истеҳзо қилишдан қайтарилган.\n«Эй иймон келтирганлар! Бир қавм бошқасини масхара қилмасин, эҳтимол, улар булардан яхшироқдир. Ва аёллар ҳам бошқа аёлларни (масхара қилмасинлар), эҳтимол, улар булардан яхшироқдир», деган (11-оят).\n«Одамларни масхара қилувчиларнинг бири учун жаннатдан бир эшик очилади. Бас, унга: «Бу ёққа кел», дейилади. У ғам-ғуссаси ила келганида эшик ёпилади. Бу ҳол улардан бирига жаннатдан эшик очилиб, «Бу ёққа кел», дейилганда, ноумидликдан келмайдиган бўлгунича давом этади», дедилар».\n"Беморлардан нимадан афсусланаётганларини ва имкон..


tashkent.uz Tashkent.Uz - “Муйи Муборак” Мадрасаси\n“Муйи Муборак” мадрасаси\nЯнги жоменинг шимоли-ғарб тарафида мўъжазгина бир тарихий бино қад ростлаган. Унинг кунчиқарида кичикроқ, кунботарида каттароқ ўймакор ёғоч эшикларию мажмуанинг бошқа гумбазларига ўхшамас ҳаворанг гумбази бор. У – Мўйи Муборак мадрасаси. Мадраса илк бор XV асрда Бароқхон мадрасасининг қаршисида қурилган эди. Айтишларича, Хожа Ахрор Валий то Самарқандга кетгунича, бу ерда бир муддат талабаларга дарс ҳам берган. Бироқ у мадраса бузилиб кетган.\nШу боис бўлса керак, мадраса ўрни аҳоли томонидан Хожа Ахрор туғилган жой деб тушунилиб, Хожа Ахрор майдони деб аталган.\n1856-1857 йиллари Қўқон хони тайинлаган Тошкент ҳокими Мирзо Аҳмад қушбеги амри билан Мўйи Муборак мадрасаси пишиқ ғиштдан қайта қурилди. Бундай ном берилишига мадрасанинг махсус хоналаридан бирида кичкина шиша идишда Пайғамбаримизнинг (соллаллоҳу алайҳи ва саллам) муборак мўйлари сақланиши сабаб бўлган. Тарихчи Муҳаммад Солиҳхўжанинг маълумотига кўра эса, мадрасанинг алоҳида гумбази бўлиб, унга Расулуллоҳнинг (соллаллоҳу алайҳи ва саллам) мўй (соч тола)лари қўйилган.\nМадраса битгач, Мирзо Аҳмад қушбеги унга собиқ муфтий Эшон Бобохоннинг оталари Абдулмажидхон Эшонни мудир этиб тайинлаган. Мадраса 13 ҳужра ва бир масжиддан иборат бўлиб, икки мударрис – Имомхон Махдум ва Абдулмажидхон Эшон ҳазратлари талабаларга сабоқ берган.\n2007 йилда Мўйи Муборак мадрасаси қайта таъмирланиб, машҳур Мусхафи Усмон музей – кутубхонасига айлантирилди.\nПечать 08 Ноябрь 2017 Ўқилди: 1271\nСайтда фойдаланувчилар сони: 613


БАРКАМОЛЛИК ОИЛАДАН БОШЛАНАДИ — Самарқанд вилояти касаба уюшмалари ташкилотлари бирлашмаси\nСамарқандда “Спорт мустаҳкам оиламиз пойдевори” шиори остида оилавий спорт мусобақаларининг вилоят босқичи бўлиб ўтди. Унда турли соҳаларда меҳнат қилаётган 15 та оилавий спорт жамоалари иштирок этди.\nСпортнинг 6 тури бўйича биринчи босқич ғолиблари вилоят биринчилигини қўлга киритиш учун баҳс бойлашди, дейди Ўз КУФК қошидаги физкультура ва спорт бошқармасининг Самарқанд вилояти бўйича масъул ташкилотчиси Бахтиёр Туропов. Анъанавий оилавий турнир қатнашчилари ўзларининг маҳоратларини намойиш этишга интилди.\nҚизғин ва муросасиз баҳсларда Самарқанд туманида истиқомат қилаётган Ўктамжон Мардоновлар оилавий жамоаси мусобақанинг мутлоқ ғолиби деб топилди. Иккинчи ўринни Оқдарёлик Бахтиёр Рашидовлар хонадонига насиб этди. Нарпайлик Лутфилла Алибоевлар оиласи эса мусобақанинг учинчи ўрни билан кифояланишди. Мусобақа номинациялари бўйича ҳам ғолиблар аниқланди. Пайариқлик Жасур Жалиловлар оилавий жамоаси “Энг чаққон оила”, Пахтачилик Шуҳрат Долиевлар “Ғалабага бўлган интилиши юксак оила”, Иштихонлик Ҳусниддин Тиловқобиловлар оиласи “Энг фаол оила” деб топилди.\nМусобақа ғолибларига касаба уюшмалари эсдалик совғалари топширилди.\n← КЕКСАЛАР ЭСЛАНДИ\nБАРКАМОЛЛИК САРИ →


Парижда тинчлик форуми очилди\n22:47 / 11.11.2018 3414\n11 ноябрда Парижда Биринчи жаҳон уруши якунланганининг 100 йиллигига аталиб тинчлик форуми очилди.\nФорум ўтказилишига Франция президенти Эммануэль Макрон ташаббус билдирган ва у замонавий дунёда кескинлик ошаётганига жавоб бўлишга чорланган. Давлатлар раҳбарлари ва бош вазирлари, халқаро ташкилотлар вакиллари Биринчи жаҳон уруши якунланганининг 100 йиллигига бағишланган Триумфал аркадаги тантанали маросим ва Елисей саройидаги ланчдан кейин форумда иштирок этишга келишган. Форумни Макрон очиб берган, у ўз нутқида бундай тадбирнинг муҳимлигини таъкидлаб ўтган ва унинг ўтказилишига ўз ҳиссасини қўшган барчага миннатдорлик билдирган.\n“Биз яшаётган дунё жамиятларимизга путур етказаётган инқирозлардан заифлашган. Шу сабабли ҳар йили ўтадиган Париж тинчлик форумини ташкил этишга қарор қилдик. Бу ерга келганларга миннатдорлик билдирмоқчиман”, деб айтган Франция президенти.\nШунингдек, очилиш маросимида БМТ бош котиби Антониу Гутерреш ва Германия канцлери Ангела Меркель ҳам нутқ сўзлаган.\nФорум иши 3 кун – 13 ноябргача давом этади. Форумнинг вазифаси глобал тартибга солишни яхшилаш ҳисобига тинчликни мустаҳкамлаш ва халқаро кескинликни камайтиришга ёрдам берувчи омилларга кўмак беришдан иборат. Форумни ҳар йили ўтказиш таклиф қилинган.


Ёғоч савдоси билан ноқонуний шуғулланган ва пулларини банкка топширмаган тадбиркор жаримага тортилди\n15:46 / 20.10.2016\nАзамат Ниёзов Самарқанд шаҳар ҳокимлигидан якка тартибдаги тадбиркор сифатида рўйхатдан ўтиб, фаолият юритиб келади. Аммо у тадбиркорлиги давомида белгиланган қоидаларни писанд этмаганлиги маълум бўлди. Бу ҳақда “Ҳуқуқ” нашри ёзмоқда.\nСВОЖЖДЛҚК департаментининг Самарқанд шаҳар бўлими ходимлари томонидан якка тартибдаги тадбиркор Азамат Ниёзовнинг фаолияти ўрганилганда, унинг қуйидаги камчиликларга йўл қўйгани аниқланди.\nБундан ташқари, ёғоч маҳсулотларига тўловни амалга ошириш чет эл валютасини “қора бозор”дан ноқонуний сотиб олиб, Россия Федерациясига турли йўллар билан жўнатиб келганлиги ҳам маълум бўлди.\nСуд Азамат Ниёзовга энг кам иш ҳақининг 300 баравари миқдорида жарима жазоси тайинлади.\nЖиноят жазо ёғоч савдоси


17:02 28 Феврал 2020\n18:37 24.05.2019 Ҳавола олиш\nМиграция масалалари бўйича эксперт, иқтисод фанлари номзоди Ольга Чудиновских Россиянинг айрим қонунлари хориждан меҳнат мигрантлари келиши учун тўсқинлик қилмоқда деб ҳисоблайди.\nРФ Иқтисодий ривожлантириш вазири Максим Орешкин Россия ишсизлик даражасини пасайтириш ва сифатли миграцияни рағбатлантириш бўйича чораларни кўриши лозимлигини маълум қилди. Вазир иқтисодий ўсиш даражасини меҳнат бозоридаги ўзгаришлар эвазига тезлаштириш лозимлигини қайд этди.\n“Хорижий миграцияни рағбатлантириш керак эмас, чунки у ўзини қўллаб-қувватламоқда. Унга асоссиз киришни тақиқлаш каби турли қонунлар билан қўшимча тўсиқ қўйиш керак эмас. Патент нархи ҳам асоссиз оширилгани туфайли мамлакатда сўнгги йилларда ноқонуний миграция кучайди”, - деди Чудиновских Sputnik Ўзбекистонга берган интерьюсида.\nУнинг сўзларига қараганда, Ўзбекистон ва Тожикистондан ишчи кучлари таклифи етарлича ва Россия хорижликларни қўшимча равишда жалб қилиши учун ҳеч қандай чораларни қўллаши шарт эмас. Бироқ барча ишчи куч қонуний бўлишига ҳаракат қилиши лозим.\n“Барча мигрантлар қонунчиликка биноан меҳнат қилишлари лозим. Қарийб беш миллион киши Россияга ишлаш мақсадида келади, лекин уларнинг ярми ишлаш учун ҳужжат расмийлаштиради, қолганлари эса ҳужжат расмийлаштиришни иқтисодий мақсадга мувофиқ эмас деб ҳисоблайди”, - дейди иқтисодчи.


Уругвайлик футболчи: Бугунги кунда Суарес Мессидан кучлироқ » Скачать музыку бесплатно новинки музыки 2016-2017\nКомментариев: 0 Просмотров: 221 Дата: 7-02-2016, 01:52 Аргентинанинг «Индепендьенте» клубининг уругвайлик футболчиси Кристиан Родригес ватандоши Луис Суареснинг манзили томон яхши сўзларни йўллади. Униинг фикрича ҳозирги кунда Луис Суарес исталган футболчидан кучлироқ. «Бугунги кунда Суарес Мессидан кўра кучлироқ. У ҳоҳир ақлбовар қилмас даражадаги формада. Мен у билан фахрланаман. Сабаби Луис менинг ватандошим ва у билан битта терма жамоа шарафини ҳимоя қиламиз», – дея таъкидлади Родригес. Маълумот учун, охирги бешта учрашувда Суарес «Барселона» сафида 9 гол ва учта голли узатмага муаллифлик қилди. - деб хабар бермоқда Stadion.uz нашри.


«Биз касалликни беркитаётганимиз йўқ» — соғлиқни сақлаш вазири коронавирус ҳақида » Muzlik.uz - O‘zbekiston yangiliklari\nЎзбекистон соғлиқни сақлаш вазири Алишер Шодмонов мамлакатда COVID-19 коронавирусига чалинганлик ҳолатлари яширилаётгани тўғрисидаги хабарларни рад этди. «Энг муҳими, ҳар бир фуқаро нотўғри, ваҳимали маълумотларга ишонмаслиги, ўз эҳтиёт чораларини кўриши зарур. Бу касалликни биз беркитаётганимиз йўқ, уни беркитишнинг иложи ҳам йўқ. Зарурат бўлмаса, хорижга чиқмайлик, чеклайлик. Сиз соғлом бўлганингиз билан ёнингиздагилар ўз касалликларидан бехабар ҳолда юқтириб қўйиши мумкин», — деди у сешанба куни Ахборот ва оммавий коммуникациялар агентлигида бўлиб ўтган матбуот анжуманида. Соғлиқни сақлаш вазири мамлакатда касаллик қайд этиладиган бўлса, Ўзбекистонда дори воситаларининг захираси, шунингдек профилактика бўйича имкониятлар етарли эканига ишонч билдирди. Наврўз (21 март) муносабати билан байрам тадбирларида бирор бир чекловлар бўладими, деган саволга вазир шундай жавоб берди: «Бугун мамлакатда касаллик йўқлигини ҳисобга олиб, биз фақат халқаро тадбирларни, чекламоқдамиз, ички тадбирларни, шу жумладан Наврўз байрами бўйича, масала ҳали кўриб чиқилгани йўқ». "Газета.uz"да реклама Матбуот анжуманида эпидемиолог, DiaPrep System президенти Михаил Фаворов ҳам иштирок этди. Шу кунларда у халқаро мустақил эксперт сифатида Соғлиқни сақлаш вазирлиги ходимлари билан биргаликда ихтисослаштирилган даволаш муассасаларида тиббиёт ходимларига маслаҳатлар бермоқда. Фото: Соғлиқни сақлаш вазирлиги матбуот хизмати. «Ўзбекистан — касалликка чалиниш ҳолатлари мутлақо мавжуд бўлмаган кам сонли давлатлардан бири. Улкан чоралар кўрилмоқда… Бунга нисбатан ишлар яхши кетмоқда», — деди у. «Фаворов мамлакатда коронавирус аниқланган тақдирда энг катта муаммо сунъий нафас олиш ускуналарининг етишмаслиги эканини айтди. «Уларни ҳеч қаердан олиб бўлмайди, ҳеч қаерга буюртма бериб бўлмайди. Фақат ички захиралар. Соғлиқни сақлаш вазири ушбу махсус, алоҳида масала билан шуғулланмоқда, чунки бу принципиал масаладир. Агар кириб келса, оғир ҳолатлар бўлса, сунъий нафас олдириш ускуналари керак бўлади», — дея таъкидлади у. Эпидемиологнинг сўзларига кўра, ҳозирда Тошкентнинг ўзида 40 та бокс хонаси тайёрланган бўлиб, бу эса ҳали коронавирус аниқланмаган давлат учун яхши кўрсаткич. «Бу жуда тўғри, — деди у. — Шунга қарамай, бизда „хитойча“, „италянча“ ёки „корейсча“ кўламдаги эпидемия бўлса, қўрқаманки, 40 та боксни кенгайтириш керак бўлади». Эксперт Жаҳон соғлиқни сақлаш ташкилотининг «барча даражадаги тиббиёт ходимларини интенсив равишда тайёрлаш зарур» деган фикрига қўшилди. ЖССТнинг Ўзбекистондаги ваколатхонаси раҳбари Лиан Куппенс Ўзбекистон ушбу ташкилотнинг барча тавсияларига амал қилишини таъкидлади. Унинг қўшимча қилишича, ЖССТ мамлакат ҳукуматига касаллик билан боғлиқ вазият ривожининг тўртта цсенарийни тайёрлашга ёрдам бермоқда. Мутахассис, шунингдек, ҳозир дунёда коронавирусга тўлиқ тайёр бўлган бирорта ҳам давлат, шу жумладан ривожланган мамлакат ҳам йўқлигини таъкидлади.\nСоғлиқни сақлаш вазири ЖССТнинг янги бош директори билан учрашди


Руҳоний Жонсонга хитобан: шаҳид Сулаймоний бўлмаганида, сизлар Лондонда тинчгина ўттирмаган бўлардингиз - Parstoday\nРуҳоний Жонсонга хитобан: шаҳид Сулаймоний бўлмаганида, сизлар Лондонда тинчгина ўттирмаган бўлардингиз\nЯнвар 09, 2020 18:57 Asia/Tashkent\nЭрон ислом жумҳурияти президенти, Британия Бош вазири билан телефон орқали суҳбатида, шаҳид Қосим Сулаймоний бўлмаганида бугун сизлар ҳам Лонднда хавфсиз ва тинч эмас эдингиз деб таъкидллади.\nБугун Эрон ислом жумҳурияти президенти Ҳасан Руҳоний, Британия Бош вазири Борис Жонсон билан телефон орқали суҳбатида Эронни АҚШга берган жавоби ва Ироқдаги Вашингтон базаларига ракета зарбалар берганини БМТ уставининг 51- чи моддаси асосида қонуний равишда амалга оширилганини баён этиб, генерал шаҳид Қосим Сулаймоний бутун минтақа халқларининг дўсти эди ва терроризмга қарши курашнинг етакчиси ва қаҳрамони ҳисобланади деб айтди.\nЭрон президенти АҚШнинг террорчилик амалиёти минтақа хавфсизликига таҳдид солаётганига тўхталиб, АҚШ бошқа бир номаъқулчилик қилиб хатоликка йўл қўйса, янада хавф- хатарлироқ жавоб олади деб қўшимча қилди.\nРуҳоний, Англия давлатининг айрим масъулларини Ислом Инқилоби соқчилар корпуси Қуддус бўлинмалари сара кучлари қўмондони Қосим Сулаймонийни террор этилганига нисбатан билдирган сўзларини танқид этиб, уларни ўз позициясини қайта кўриб чиқишга чақирди. Руҳоний ўз сўзларида АҚШни террорчилик амалиёти Халқаро қонун- қоидаларга бутунлай зид эди деб аниқлик киритди.\nЭрон президенти шунингдек, сўнгги нотинчликлар илдизини АҚШни Халқаро ядровий келишувдан чиққани ва минтақада ноқонуний иштироки эканлигини баён этди.\nРуҳоний Европа давлатларини Халқаро ядровий келишувдаги ўз мажбуриятларига амал қилишлари зарурлигини таъкидлаб, Теҳрон илгаригидек МАГАТЕ билан ҳамкорликларини давом эттиради деб эълон этди.\nАнглия Бош вазири ҳам телефон орқали бу суҳбатда Эрондаги сўнгги бир ҳафта ичида рўй берган ҳодисалар муносабати билан Эрон президентига ҳамдардлик билдириб, минтақада кескинликларни авж олиши ва Британия аскарлари хавфсизлигидан хавотир билдирди. У ҳам барча томонларни ўзларини тийишга даъват этди.\nЖонсон ўз сўзарида Теҳрон-Лондон ўртасидаги алоқаларни яхшилаш зарурлигини таъкидлаб, Халқаро ядровий келишувни сақланишини Халқаро хавфсизликни кучайтиришда муҳим эканлигини маълум этди. Британия Бош вазири Халқаро ядровий келишувни сақлаб қолиши учун барча томонларнинг саъй-ҳаракатларини сўради.\nРуҳоний: Эроннинг сўнгги жавоби минтақадан америкалик ҳарбийлар оёғини узилишидир


Фитр садақаси кимларга берилади? – Газета.uz\nФитр садақаси қачон ва нима учун, кимлар учун ва кимларга, қачон ва қанча миқдорда берилиши керак?\n22 май 2020, 09:00 Жамият\nРамазон ойи охирлаб борар экан, кўпчилик мусулмонларда фитр садақаси ҳақида саволлар пайдо бўлади. Ушбу садақани кимлар бериши керак, кимларга берилгани яхши каби турли саволларга «Газета.uz» расмий исломий манбалар асосида жавоб топишга ҳаракат қилди.\nНима учун берилиши керак?\nҲанафий мазҳабида фитр садақаси вожиб амал ҳисобланади. Яъни, вожиб — қилиниши лозим амал бўлиб, уни қилмаганлар осий бўлади.\nФитр садақасини Рамазон ҳайити куни тонг отгандан бошлаб ҳайит намозига чиқишдан олдинги вақтга қадар бериш вожиб ҳисобланади.\nРамазоннинг аввалидан бераверса бўлади.\nКимлар учун берилиши керак?\nФитр садақасини бериш эркагу аёл, ёшу қари, бою камбағал — ҳамма-ҳаммага вожиб бўлади. Ўзида пул йўқларнинг номидан уларга нафақа бериш лозим бўлган шахслар беради.\nШунга ҳам диққат қилиш керакки, балоғатга етган фарзандлари ва хотини учун фитр садақа бериши вожиб эмас. Агар балоғатга етган фарзандлари ва аёли учун, улар айтишмаса ҳам, фитр садақасини берса, улар зиммасидан фитр садақаси соқит бўлади.\nҲайит кечаси туғилган чақалоқ учун ҳам фитр садақа бериш вожиб бўлади. Ҳомила ва ҳайит кунидан олдин вафот этганлар учун эса вожиб бўлмайди.\nКимларга берилиши керак?\nФитр садақаси мусулмон камбағал-мискинларга берилади. Берилганда ҳам фитр садақаси йиғилган юртнинг мискинларига берилиши айни муддаодир.\n«Фатавои ҳиндия» китобида келтирилишича, фитрни беришда энг афзали, аввало, ака-ука, опа-сингиллар ҳисобланади. Сўнгра уларнинг фарзандлари. Улардан кейин амаки-аммалар, сўнгра уларнинг фарзандлари. Тоға-холалар ва уларнинг фарзандлари сўнг юқоридагилардан ташқари қариндошлар. Улардан кейин қўшнилар, касбдошлар, кейин ҳамшаҳарлар ёки қишлоқдошлар ҳақли ҳисобланади.\n«Баҳрур роиқ» китобида: «Қарзи бор кишига закот бериш фақирга закот беришдан кўра афзалдир», дейилган.\nФитр садақаси нисоб миқдорича моли бўлган бой кишига*, ўзининг ота-онаси, бобо-момосига, ўзининг ўғил-қизларига ва уларнинг фарзандларига, эр-хотин бир-бирига бериш мумкин эмас.\nШунингдек, ғайридинларга, муртад (диндан қайтган)га, фисқ ишларини очиқ-ойдин қилиб юрувчи фосиққа, бойга, соғ-саломат ва ишлашга қодир бўлатуриб ишламай юрганга бериб бўлмайди. Бундан ташқари, гуноҳ ва маъсиятга, шунингдек мусулмонларга зарар келтирадиган ҳар қандай ишларга сарфлайдиган кимсаларга берилмайди.\nФитр садақаси муҳтожларнинг қўлларига мол сифатида берилиши лозим. Бу пуллар масжид қурилиши, меҳрибонлик уйларининг ташкилий ишлари ва бошқа хайрия ишлари учун берилиши жоиз эмас.\n*Нисоб миқдорича моли бўлган бой киши деб зарурий эҳтиёжидан ташқари бир йил давомида 21 250 000 сўмдан (2020 йилда) ортиқча маблағга эга бўлган мусулмон кишига айтилади.\nРўза тутмаганлар ҳам фитр садақаси бериши керакми?\nРўза тутмаганлар ҳам ўзлари ёки улар номидан нафақа бериши керак бўлган одам фитр садақасини бериши керак.\n2020 йил (1441 ҳижрий йил) учун фитр садақасининг миқдори:\n«Газета.uz» 3 891


Уламолар Кенгаши Қурбон ҳайитини нишонлашга оид баёнот берди - Zamin.uz\nУламолар Кенгаши Қурбон ҳайитини нишонлашга оид баёнот берди\nЎзбекистон мусулмонлари идораси Уламолар Кенгашининг Қурбон ҳайитини нишонлаш тўғрисидаги баёноти эълон қилинди.\nБаёнотда қайд этилишича, баъзи мусулмон ва қўшни давлатларда коронавирус инфекцияси тарқалиши билан боғлиқ ҳолат кескинлиги сабабли уламолар томонидан Қурбон ҳайити намозини жамоат бўлиб ўқишнинг иложи йўқлиги ҳақида фатволар эълон қилинди.\n«Жуфтга қасам»даги «жуфт»дан мурод, зулҳижжа ойининг ўнинчи куни, «тоқ»дан мурод эса тўққизинчи кунидир. Имом Нисобурий айтадилар: "Аллоҳ таолонинг ушбу ўн кечага қасам ичиши, бу кунларнинг нечоғлик шарафли ва улуғ кунлар эканига далолат қилади ва унда дунёвий ва ухровиий манфаатлар борлигини кўрсатади".\nҲазрати Пайғамбаримиз соллаллоҳу алайҳи васаллам: «Арафа кунининг рўзаси ундан олдинги бир йил ва ундан кейинги бир йиллик гуноҳларга каффорат бўлишини Аллоҳдан умид қиламан», деганлар (Имом Муслим ривояти).\n2. Қурбон ҳайити куни мўмин-мусулмонларга ўз хонадонларида қуёш терак бўйи кўтарилгандан кейин тўрт ракатли нафл намози ўқишлари тавсия этилади.\n4. Бу йилги Қурбон ҳайити карантин шароитида нишонланаётгани инобатга олиб, одамлар жамланишига сабаб бўладиган урф-одатларни ташкил этмаслик, уйма-уй юриб, турли хил азахонликлар, маърака ва маросимларни ўтказмаслик, қабристонлар зиёратидан сақланишни сўраймиз. Хонадонда, оила-аъзолари билан бирга Қуръони карим оятларидан тиловат қилиб, ўтганларимиз руҳи покларига бахшида этишни тавсия этамиз.\nСиз азиз юртдошларимиздан белгиланган карантин қоидаларига қатъий амал қилишингизни, ўзингиз ва яқинларингизни эҳтиёт қилишингизни сўраб қоламиз, дейилади баёнотда. “Замин” янгиликларини “Youtube”да кузатиб боринг\nЎзбекистонда Қурбон ҳайити 11 август куни нишонланади\nТошкентда Қурбон ҳайити куни жамоат транспорти эрта тонгдан иш бошлайди


Yerdagi Jannat | UzBender.Ru\nҲозир жуда бахтлиман. Бир кун келиб Аллоҳ мени мана шундай шодликка кўмиб ташлайди, деб ўйламагандим...\nСевиб турмуш қурдим. Олти йилим гоҳ ғамгин, гоҳ бахтиёр ўтди. Шу вақт ичида тўрт фарзадимизни тупроққа бердик.\n— Мен ота бўламан! Бунисини асраб-авайлаймиз, албатта, қўлингга оласан, — дерди эрим ҳомиладор бўлганимда.\nАфсуски, уйдагилар мени кафтида асраса-да, барибир болаларимиз тўққиз ойга етмасдан ўлик туғиларди.\nЧексиз орзуларимиз, ҳадсиз умидларимиз бир зумда чиппакка чиқарди. Кейин қайнонам жанжал қила бошлади:\n— Сен соғломсан. Хотинингнинг қандайдир касали бор. Шунинг учун боласи ўлиб қолади. Ажраш! Шу вақтгача боланг бўлса, чопқиллаб, ўзингга эргашиб қоларди.\n— Ойи, бу Худонинг иши. Болани бериш ҳам, олиш ҳам унинг измида. Аллоҳдан устун келолмайсиз-ку!\n— Ажраш! Мана кўрасан, бир йилга қолмай болали бўласан.\nЭрим бир йил давомида икки ўт орасида яшади. Аммо менга лом-мим дегани йўқ. Чидолмадим. Уни ўзим ташлаб кетдим. Олти ой ўтмай қайнонам ўғлини уйлантирди. Ўша кунларимни эсласам… Ахир мен уни жонимдан ортиқ севардим. Ўзим ташлаб келган бўлсам-да, қандайдир умид билан яшаган эканман. Уйланяпти, дейишгандаёқ, ичимда бир нарса узилгандек бўлди. Аламимни сездирмаслик учун кундузи кулиб юрардим.\n— Эринг уйланаётганмиш. Эшитдингми? — ҳайрон бўлиб сўрайди қўшнилар.\n— Эшитдим. Уйланади-да! Уйлансин, фарзандли бўлсин, деб ўзим ташлаб келдим-ку!\nҲа, уни ўзим ташлаб келгандим. Аммо бир умрга эмас. Қачондир қайнонам инсофга келишига, эрим мени соғиниб, олиб кетишига ишонардим. Афсус…\nКечалари дод солиб, хуморимдан чиққунча йиғлагим келарди.\n“Нега мендан осон воз кечдингиз? Мендан кечганингиз рост бўлса, озгина сабр қилишингиз ёки менга уйланаётганингиз ҳақида айтишингиз керак эди-ку! Турмушга чиққанимдан кейин уйлансангиз бўлмасмиди? Ҳеч қачон сиздан олдин турмушга чиқмаслигимни билгандирсиз-да!”\nАна шундай азобли кунларимда менга ҳам совчи келди. Саккиз ой аввал хотини туғруқ вақтида вафот этган эркакдан. Бир бор онасини эммаган чақалоқдан ташқари яна тўрт нафар боласи бор эмиш.\n— Вой ўлмасам, йигирма тўрт яшар қизимни беш болали одамга бераманми? — деди онам юраги ёрилиб. Отамнинг ҳам кўнгли чопмади.\n— Ойи, ўша одамга тегаман, — дедим.\n— Эсингни едингми? У беш боланинг отаси-ку.\n— Нима бўлибди? Бешта ажал эмас-ку! Бола… норасида гўдак улар…\n— Ўгайликнинг азобини билмайсан-да!\n— Ҳозирги азобимни билмайсиз-да, ойи, — йиғлаб юбордим. — Кечалари мени ухлайди, деб ўйлайсизми? Эр бермоқ — жон бермоқ, дердингиз-ку ўзингиз. Мен бир кечада минг бор жон беряпман. Ундан кўра кечаси билан ўша саккиз ойлик болани тебратиб, овунганим яхши эмасми?\n— Қолгани-чи, эсини билиб қолган улар. Каттаси ўн икки ёш экан. Беш болани, эрни, қайнонанинг кўнглини топа оласанми?\nMaqola nomi : Yerdagi Jannat\nVaqti : 26.04.2014|20:13\nKo'rilgan : 3708


Тиш тушда - Tush tabiri mukamal sayt\nAuthor TushTabiri2 Reading 1 min Views 61 Published by 30.04.2018\nТиш. Агар тушга тиш кирса, бу тушнинг таъбири қуйидаги лардан иборат: агар туш кўрган кимсанинг барча тишлари соғлом ва оппоқ бўлса, умрининг узунлиги ва қариндош ҳамда фарзанддарининг кўплигига ишорадир; тишлар қин ғирқийшиқ бўлса, оила, қариндошуруғлар ўртасидаги ке лишмовчиликдан ва мерос талашувдан далолат беради;\nтиш ларнинг чириганлигини ёки тўкилиб кетганлигини кўриш яқин одамларнинг ўлимига ишора; тишлар қимирлаётган бўлса, ўзининг касал бўлишига ёки қариндошуруғлардан бирининг жон талвасасида ётганлигига ишорадир; киши ту шида тишларини ювса ёки чайқаётган бўлса, мушкуллари осон бўлишидан далолат, аммо бу мушкулларни осон қилишда ундан кўп меҳнат талаб етилади;\nагар тушда би ров унинг тишларини уриб туширган бўлса, ўнгида хотир жам бўлмасин: душманлари пайт пойляпти; агар тушда тиш оғрисаю, уни суғуриб ташланган бўлса, демак, туш соҳи бини очлик ёки ўлим кутади.\nҲазрат Дониёл тушда тишни кўрмоқ — тепадаги тиш ўғлонларга, паст тиш қизларга, ўнг томондаги тишлар отага, амакизодаларга, чап тарафда ги тишлар онага ва тоғаларига ишоратдир, дебди


Хитойнинг яна бир жамоаси рекорд даражадаги маблағ эвазига футболчи сотиб олди » Скачать музыку бесплатно новинки музыки 2016-2017\nХитойнинг яна бир жамоаси рекорд даражадаги маблағ эвазига футболчи сотиб олди\nКомментариев: 0 Просмотров: 161 Дата: 5-02-2016, 06:22 "Шахтёр" жамоасининг бразилиялик ярим ҳимоячиси Алекс Тейшейра 50 млн евро эвазига Хитойнинг "Цзянсу Сунин" клубига трансфер қилинди. Бу ҳақда Calciomercato нашри хабар берган. Бу орқали энди қишки трансферлар вақтидаги энг қимматбаҳо трансфер амалга оширилди. Бундан олдинроқ, ушбу футболчи Англиянинг "Ливерпуль" жамоаси ҳам сотиб олмоқчи бўлгани, аммо 26 ёшли бу футболчи учун сўралган маблағга кўнмагани ва 30 млн фунтдан ортиқ маблағ беришга рози бўлмагани хабар қилинганди. Қайд этиш керакки, бу трансфергача жорий қишки трансферларнинг энг қимматбаҳоси Хитойнинг бошқа бир жамоаси "Гуанчжоу" томонидан амалга оширилганди. Бу жамоа "Атлетико"дан Жексон Мартинесни 42 млн евро эвазига харид қилганди. - деб хабар бермоқда Stadion.uz нашри.


«Аталанта» мураббийи: «Биринчи ўйин натижасини сақлаб қолишга ҳаракат қилдик»\nАталантаЖан Пьеро Гасперини\n«Аталанта» бош мураббийи Жан-Пьеро Гасперини Чемпионлар Лигаси 1/8 финали доирасида «Валенсия»га (4:3) қарши жавоб ўйинидан сўнг ўз фикрларини билдириб ўтди.\n«Очиғини айтганда, биринчи пенальти бизга ёрдам берди. Дастлабки бўлимда бироз қийналдик, аммо ўйиннинг иккинчи ярмида анча яхши ҳаракат қилдик. «Валенсия»га қарши ҳеч қачон осон бўлмаган. Ҳар қандай натижадаги ғалаба бизни қониқтирарди, шу боис биринчи ўйиндаги натижани ушлаб қолишга ҳаракат қилдик.\nЧемпионлар Лигасида бунча кўп гол урилиши – чиндан ҳам ғалати ҳолат. Биз кетма-кет бешта ўйинда ғалаба қозонганимиз ва эришаётган ютуқларимиздан мамнунмиз», – деб Гасперинининг сўзларини келтиради УЕФА расмий сайти.


Мадрид нашри ЕЧЛ қуръаси ҳалол ўтганига шубҳа билдирди\n19:24 / 21.04.2017\nМадридда чоп этилувчи As нашри Европа чемпионлар лигаси 1/2 финали қуръасининг ҳалол ўтганига шубҳа билдирди. Қуръага кўра, ярим финалда «Реал» - «Атлетико» ва «Монако» - «Ювентус» жуфтликлари финал йўлланмаси учун кураш олиб бориши керак бўлади.\nМанба қуръани ўтказган уэльслик собиқ футболчи Иан Раш қўлини саватга тиқиб, уни аралаштирмасдан «Реал» номи чиққан шарни олганига алоҳида эътибор қаратган. Шундан сўнг Раш «Атлетико» номи ёзилган шар билан боғлиқ вазиятда ҳам шу ишни қилган.\nШунингдек, нашр шарларнинг керакли жамоалар ўзаро рўбарў келиши учун қиздирилган бўлишидан гумонланмоқда.\n«Реал» қийин ғалабага эришди\nРоналду «Реал»дан кетиш билан таҳдид қилмоқда. Қаерга?\n«Реал»да ҳамма Роналдуни яхши кўради»\nПерес Роналдуни алдади ва энди у «Реал»дан кетмоқчи


O‘zLiDeP Қўрғонтепадаги “Мурувват уйи”да байрам тадбири ташкил этди | O'zLiDeP\nO‘zLiDeP Қўрғонтепадаги “Мурувват уйи”да байрам тадбири ташкил этди\nO‘zLiDeP Андижон вилоят Кенгаши Қўрғонтепа туманидаги “Мурувват уйи”да “Сен ҳамиша эътибордасан, болажон!” мавзуида тадбир ташкил этди.\nУнда вилоятнинг бир қатор нуфузли идора ва ташкилот масъуллари, Халқ депутатлари вилоят Кенгашидаги O‘zLiDeP депутатлик гуруҳи аъзолари, партия фаоллари, БПТ раислари ҳамда ОАВ вакиллари иштирок этди.\n–Юртимизда инсон азиз, унинг қадр-қиммати юксак, – дейди O‘zLiDeP Андижон вилоят Кенгаши аёллар билан ишлаш бўлими мудири Умидахон Исаева. – Айниқса, униб-ўсиб келаётган фарзандларга меҳр-эътибор кўрсатиш азалий қадриятларимиздан биридир. Зеро, баркамол авлод – мамлакат келажаги. Шу боис, партиямиз имконияти чекланган болалар доимо ғамхўрлик оғушида эканликларини ҳис қилишлари учун ҳаракат қилмоқда. Бугунги тадбирдан кўзланган мақсад ҳам шу.\n–Бундай байрамлар ҳар куни бўлишини хоҳлаймиз, – дейди 8 ёшли Раҳмонали Алимов. – Биз O‘zLiDePни таниб улғайяпмиз. Чунки партия фаоллари доим биздан хабар олишади, совғалар улашади.\nТадбир якунида байрам дастурхони атрофида янграган куй-қўшиқлар барчага яхши кайфият бағишлади.